sagorsarker/bangla-wikipedia huggingface dataset:
লীলাবতী

লীলাবতী (ইংরেজি: Lilavati বা Leelavati) (এছাড়াও Leelavati; সংস্কৃত: लीलावती, "Līlāvatī") ১১৫০ সালে ভারতীয় গণিতবিদ দ্বিতীয় ভাস্কর কর্তৃক রচিত একটি গণিত শাস্ত্র।
সিদ্ধান্ত শিরমনি বইয়ের একটি খণ্ডের নাম লীলাবতী। লীলাবতী খণ্ডটি নিয়ে একাধিক কাহিনী প্রচলিত রয়েছে। লীলাবতী ও বীজগণিত হচ্ছে গণিতের বই। লীলাবতী সম্ভবত ভাস্করের কন্যা ছিলেন।ধারণা করা হয় খুব অল্প বয়সে বিধবা হয়ে তিনি বাবার ঘরে চলে আসেন।ভাস্কর তাকে ধীরে ধীরে পাটিগণিত শেখান। তখনই তিনি বইটি লিখেন। মেয়ের নামে নাম দেন। আর এক মতে, ভাস্করের কোন মেয়ে ছিল না। তার স্ত্রীর নাম ছিল লীলাবতী। তার স্মরণে তিনি বইটির নাম দেন। তবে বইয়ের নানা জায়গায় এমন কিছু সম্বোধন আছে যে অনেকে ভাবছেন লীলাবতী এক কাল্পনিক নাম। কোথাও বলেছেন- 'অয়ি বালে লীলাবতী', কোথাও সখে, কান্তে, বৎসে বলে সম্বোধন করেছেন। লীলাবতী লেখার ধরনটা কথপকথন। কথা বলতে বলতে অঙ্ক শেখাচ্ছেন। লীলাবতী শব্দটির অর্থ গুণসম্পন্না।
লীলাবতী থেকে উদ্ধৃতাংশ (একটি অতিরিক্ত সমস্যা সংযুক্ত হিসাবে প্রদর্শিত হবে, অধ্যায় ৩, স্তবক ৫৪; অনুবাদ: টি. এন. কোলব্রুক)
<poem style="font-style:italic;">
Whilst making love a necklace broke.
A row of pearls mislaid.
One sixth fell to the floor.
One fifth upon the bed.
The young woman saved one third of them.
One tenth were caught by her lover.
If six pearls remained upon the string
How many pearls were there altogether?
</poem>
লীলাবতী শাস্ত্রে ভাষ্করাচর্যের উপসংহার:
Joy and happiness is indeed ever increasing in this world for those who have Lilavati clasped to their throats, decorated as the members are with neat reduction of fractions, multiplication and involution, pure and perfect as are the solutions, and tasteful as is the speech which is exemplified.
ইংরেজিতে লীলাবতী অনুবাদ বা সংস্করণসমূহ:
সাবির আলী

সাবির আলী () (জন্মঃ হরিয়ানা) একজন সাবেক ভারতীয় ডিক্যাথেলেট। ১৯৮১ সালে উনি অর্জুন পুরস্কার জেতেন।
সাবির আলি ১০ বার ডেকাথেলনে স্বর্ণ পদক জিতেছেন যার মধ্যে ১৯৮১ সালের জাপান এর টোকিও-তে এশিয়ান অ্যাথলেটিক্স চ্যাম্পিয়নশিপ অন্যতম।। এছাড়াও তিনি কাঠমান্ডু ও ঢাকায় অনুষ্ঠিত সাউথ এশিয়ান অ্যাথলেটিক্সে দুটি রৌপ্য পদক জেতেন।
সাবিরকে ভারতীয় রেল ও ভারতের সাংবাদিক সমিতির দ্বারা ১৯৮১ সালের ভারতের সবচেয়ে সেরা ক্রীড়াবিদ বলে ঘোষণা করা হয়। 
তিনি ভারতের রাষ্ট্রপতি জৈল সিং-এর কাছ থেকে অর্জুন পুরস্কার গ্রহণ করেন এবং ১৯৮১ সালে হরিয়ানা সরকার তাকে বিহিম পুরস্কারে ভূষিত করেন।
উনি ইস্ট জার্মানি এবং চেকোস্লোভাকিয়ায় অনুষ্ঠিত বিশ্বের রেলওয়ে অ্যাথলেটিক চ্যাম্পিয়নশিপে রৌপ্য (১৯৮৫) ও ব্রোঞ্জ (১৯৮১) পদক বিজয়ী। ১৯৮৩ সালে কুয়েতে অনুষ্ঠিত এশিয়ান ট্র্যাক এবং ফিল্ড খেলাধুলায় ভারতীয় অ্যাথলেটিক্স দলের উনি অধিনায়ক ছিলেন।
সাবির আলী ১৯৯২-২০০২ পর্যন্ত ভারতীয় রেল এবং উত্তর রেলওয়ের প্রধান কোচ ছিলেন।
কামিনী

কামিনী (বৈজ্ঞানিক নাম: Murraya paniculata) সাধারণত কমলা জুঁই (ইংরেজি: orange jasmine, orange jessamine, china box or mock orange) নামে পরিচিত একধরনের ক্রান্তীয়, চিরহরিৎ উদ্ভিদ যা ছোট, সাদা, সুবাসিত ফুল জন্মদানের মাধ্যমে শোভাময় বৃক্ষ বা প্রতিবন্ধক হিসাবে বর্ধিত হয়। কামিনী ঘনিষ্ঠভাবে লেবুবর্গের সঙ্গে সম্পর্কযুক্ত এবং কামকুআট সাদৃশ লাল-কমলা আকারে ছোট ফল বহন করে তবে কিছু প্রজাতি ফল উৎপাদন করে না।
শ্রেণীকরণের সূত্র সমূহের জন্য "ম. প্যানিকুলাটা" হলো:
উল্লেখযোগ্য প্রচলিত নাম:
কমলা জুঁই, চাইনিজ বক্স, মক কমলা, মক জামির, সাটিনউড, অথবা লেকভিউ জেসমিন (প্রধানত ফ্লোরিডায়)
কমলা জুঁই ৭ মিটার লম্বা পর্যন্ত বর্ধনশীল একটি ছোট, ক্রান্তীয়, চিরহরিৎ গাছ বা গুল্ম। এই গুল্ম সারা বছর ধরে ফুল ফোটাতে পারে। এর তার পাতার ধরন রোমশ এবং চকচকে হয়ে থাকে। ফুল সধারণত প্রান্তিক, অল্প-কুসুমিত, ঘন এবং সুগন্ধি হয়ে থাকে। পাপড়ি সাদা (বা ক্রিম ফেইড) রঙে আবৃত্ত থাকে এবং ১২-১৮ মিলিমিটার দীর্ঘ হয়। কামিনীর ফল কমলা থেকে লাল বর্ণের, মাংসল এবং এবং দৈর্ঘ্যে ১ ইঞ্চি পর্যন্ত আয়তাকার-ডিম্বাকার হয়ে থাকে।
"কামিনী" দক্ষিণ ও দক্ষিণ পূর্ব এশিয়া, চীন ও অস্ট্রালেশিয়া দেশগুলোর একটি স্থানীয় ফুল। এটি দক্ষিণ মার্কিন অঞ্চলের দেশীভূত।
প্রথাগতভাবে, "কামিনী" বেদনানাশক হিসেবে ঐতিহ্যগত ঔষধ এবং কাঠের জন্য ব্যবহার করা হয়।
কমলা জুঁই যৌন তার মাধ্যমে এর বীজ দ্বারা উদ্ভিদ প্রসারণ/প্রসারিত হয়। বিভিন্ন ​​পাখি এর ফল খেয়ে থাকে এবং মলত্যাগের সাথে এর বীজ বের করে দেয়। এটি কৃত্রিম কোমল কাষ্ঠ টুকরা দ্বারা এর প্রসারণ ঘটে থাকে।
"কামিনী" মাটি নেমাটোড, পরিমাপক ভুসা-সংক্রান্ত ছাঁচ এবং সাদা-মাছি প্রবন হয়।
"কামিনী" কীট পেস্ট ডায়াফোরিনা সাইট্রি, সাইট্রাস সাইলিডের পছন্দের। এই সাইলিড সাইট্রাস সবুজবর্ণ রোগের বাহক।
কামিনীর পাতার অশোধিত ইথানলীয় সার, ডায়রিয়া এবং অন্যান্য জ্বলনশীল ব্যথার নিরাময় হিসেবে কাজ করে।
মালিক বরকত আলী

মালিক বরকত আলী 
() (জন্মঃ ১৮৮৬ – মৃত্যুঃ ১৯৪৬) ছিলেন একজন ভারতীয় মুসলিম রাজনীতিবিদ, আইনজীবী এবং সাংবাদিক।
মালিক বরকত আলী লাহোরের পাঞ্জাবের একটি শহরে এপ্রিল ১৮৮৫ সালে একটি মধ্যবিত্ত পরিবারের জন্মগ্রহণ করেন। স্থানীয় উচ্চ বিদ্যালয়ে শিক্ষার পরে তিনি লাহোর এর বিখ্যাত "ফরম্যান খৃস্টান কলেজে" বৃত্তি লাভ করেন। সেখান থেকে স্নাতক সম্পন্ন করার পর তিনি ১৯০৫ থেকে ১৯০৭ পর্যন্ত এই কলেজে সহকারী অধ্যাপক ছিলেন এবং এরপর আইন এলএলবি পরীক্ষায় উত্তীর্ণ হন। এবং তাকে ১৯০৮ সালে পাঞ্জাবের একটি জুনিয়র ম্যাজিস্ট্রেট সার্ভিস হিসেবে নির্বাচন করা হয়েছিল, পদত্যাগের পূর্বপর্যন্ত তিনি ১৯১৪ সাল পর্যন্ত সেখানে কাজ করেন।
পরবতীতে তিনি আইন সম্পর্কিত বিষয়াবলী নিয়ে পুরো সময় কাজ করেন। এবং এছাড়াও তিনি দৈনিক পত্রিকা "দ্যা অবজার্ভার এর সম্পাদক ছিলেন (১৯১৪-১৯১৮)।
মালিক বরকত আলী ১৯১৬ সালে নিখিল ভারত মুসলিম লীগ যোগদান করেন এবং মুসলিম জাতীয়তাবাদী নেতা আল্লামা মুহাম্মদ ইকবাল চিন্তাধারা কর্তৃক অনুপ্রাণিত হন। এরপর বহু বছর ধরে, তিনি লীগের একজন একনিষ্ঠ সদস্য ছিলেন। তিনি মুসলিম লীগের হয়ে ১৯৩৭ সালে পাঞ্জাব বিধানসভা থেকে নির্বাচিত হন। তার কয়েক বছর পরে তিনি সৈয়দ আতা উল্লাহ শাহ বুখারী দ্বারা প্রভাবিত হন। এছাড়াও বরকত আলী কিছু সময়ের জন্য আঞ্জুমান ই হিমায়াত ই ইসলামের একজন সচিব হিসেবে কাজ করেছিলেন।
মালিক বরকত আলী ১৯৪৬ সালের ৫ এপ্রিল লাহোরে মৃত্যুবরণ করেন।
কর্ণ (জ্যামিতি)

জ্যামিতিতে, কর্ণ হলো এমন একটি রেখাংশ যা বহুভুজ বা বহুতলকের দুটি শীর্ষ যোগ করে পাওয়া যায় , যেখানে শীর্ষবিন্দুগুলি একই প্রান্তে থাকবে না । অনানুষ্ঠানিকভাবে, যে কোনও ঢালু রেখাকে কর্ণ বলা হয় । "কর্ণ" শব্দটি প্রাচীন গ্রিক διαγώνιος "ডায়াগনোসিস" থেকে উদ্ভূত হয়েছে, "কোণ থেকে কোণ" (- "dia-", "মাধ্যমে", "জুড়ে" এবং γωνία "গোনিয়া", "কোণ", "গুনি" "হাঁটু" সম্পর্কিত) । এটিকে স্ট্রাবো এবং ইউক্লিড উভয় একটি রম্বস বা ঘনকের দুই শীর্ষবিন্দুর সংযোগকারী একটি রেখা বোঝাতে ব্যবহার করতেন। এবং পরে লাতিন ভাষায় "diagonus"(" ঢালু রেখা") নামে গৃহীত হয়েছে ।
ম্যাট্রিক্স বীজগণিতের ক্ষেত্রে, বর্গ ম্যাট্রিক্সের ক্ষেত্রে কর্ণ হলো এক কোণ থেকে দূরের কোণে বিস্তৃত ভুুুুক্তিসমূহের একটি সেট।
কর্ণের অন্যান্য অ-গাণিতিক ব্যবহারও রয়েছে।
বহুভুজের ক্ষেত্রে , একটি কর্ণ হলো এমন একটি রেখাংশ যা যেকোন দুটি অ-ধারাবাহিক শীর্ষ যোগ করে পাওয়া যায় । অতএব, একটি চতুর্ভুজের দুটি কর্ণ আছে, বিপরীত জোড়া শীর্ষ যোগ করে পাওয়া যায় । যে কোন উত্তল বহুভুজের জন্য, সমস্ত কর্ণ বহুভুজের ভিতরে থাকে, কিন্তু রি-এনট্রান্ট বহুভুজের জন্য, কিছু কর্ণ বহুভুজের বাইরে থাকে।
যেকোনো "n"-বাহু বিশিষ্ট বহুভুজ ("n" ≥ 3), উত্তল অথবা অবতলের, formula_1সংখ্যক কর্ণ রয়েছে , যেহেতু প্রত্যেকটি শীর্ষবিন্দুর তার নিজের এবং পার্শ্ববর্তী দুটি বিন্দু বাদে অন্য সকল শীর্ষবিন্দুর সাথে কর্ণ রয়েছে ।অথবা "n" − 3 সংখ্যক কর্ণ এবং প্রত্যেকটি কর্ণ দুটি শীর্ষবিন্দু বিনিময়(share) করে।
কর্ণের তত্ত্বটি শুধু জ্যামিতি বা বীজগণিতেই সীমাবদ্ধ নয়, এই তত্ত্বটি কাব্যে অলংকার হিসেবেও ব্যবহার করেন কবি মনোরঞ্জন রায়। তার প্রকৃষ্ট উদাহরণ কর্ণ সনেট, যা কৌণিক সনেট নামেও পরিচিত। কর্ণ সনেট হলো এমন এক সম্পর্কের রেখাংশ যা কবিতার পরপর দুটি চরণের প্রথম চরণের শেষবর্ণের সাথে দ্বিতীয় চরণের প্রথমবর্ণের মধ্যে কোণাকুণি সম্পর্ক স্থাপন করে করে রচিত, যেখানে শীর্ষবিন্দু হিসেবে অবস্থান করা বর্ণ দুটি বিপরীত পাশে অবস্থান করে জ্যামিতিক কর্ণের মতো করে। কৌণিক সনেটের ওপর রচিত তাঁর কাব্যগ্রন্থের নাম "দুর্ভিক্ষের কাকদল"। এই কাব্য থেকে সংগৃহিত একটি কৌণিক সনেট হলো "স্বপ্নচক্ষু"।স্বপ্নচক্ষু
সাধ করে জীবনের দুঃখে বহু বার
রুদ্ধ করি স্বপ্ন, কত আঁকাবাঁকা পথ!
থাকে নির্বিকার যেন, একা বারবার
রচি অতৃপ্ত প্রত্যাশা, পুড়ে মনোরথ
থেকে থেকে পরাজয়ে; অস্বস্তি বেদনা
নিয়ে খুঁজে ফেরে কৃচ্ছ্র সাধন বিষাদে;
দৃপ্ত আকাঙ্ক্ষায় ভাঙে সুখের কল্পনা
নিজের বিফল গল্পে স্বপ্নচক্ষু কাঁদে।
দুস্থ এই সব গল্প বেঁধে রাখে দুখ
খসে পড়ে উচ্ছ্বাসের নক্ষত্র একান্তে
তিক্ত বাসনার কূপে ঝরে পড়ে সুখ
খুঁজে প্রজ্বলিত দীপ অপেক্ষার প্রান্তে।
তৃষ্ণালু নদীর চরে বর্ষার মতন
নিয়ে আসে ইচ্ছে বুকে সুখ আবর্তন।
নার্গিস

নার্গিস (জন্ম: ফাতিমা রশিদ; ১ জুন ১৯২৯ - ৩ মে ১৯৮১) ছিলেন একজন ভারতীয় চলচ্চিত্র অভিনেত্রী। তিনি ধ্রুপদী বলিউড চলচ্চিত্রে অভিনয় করেছেন। সুনীল দত্তের সাথে বিবাহোত্তর তিনি নার্গিস দত্ত নামে পরিচিতি লাভ করেন। বলিউডের ইতিহাসে অন্যতম সেরা অভিনেত্রী হিসেবে গণ্য নার্গিস ১৯৩৫ সালে পাঁচ বছর বয়সে "তালাশ-ই-হক" চলচ্চিত্রে একটি ছোট চরিত্রে অভিনয়ের মধ্য দিয়ে চলচ্চিত্রে আবির্ভূতা হন। ১৯৪২ সালে "তামান্না" চলচ্চিত্র দিয়ে তার পূর্ণাঙ্গ অভিনয় জীবন শুরু হয়।
নার্গিস ১৯২৯ সালের ১লা জুন ব্রিটিশ ভারত-এর বেঙ্গল প্রেসিডেন্সির (বর্তমান পশ্চিমবঙ্গ, ভারত) কলকাতায় এক পাঞ্জাবি মুসলিম পরিবারে জন্মগ্রহণ করেন। তার প্রকৃত নাম ফাতিমা রশিদ। তার পিতা আবদুল রশিদ, যার জন্মনাম মোহনচাঁদ উত্তমচাঁদ ("মোহন বাবু"), রাওয়ালপিণ্ডির এক ধনাঢ্য পাঞ্জাবি হিন্দু পরিবারে জন্মগ্রহণ করেন, যিনি পরে ইসলাম ধর্মে ধর্মান্তরিত হন। তার মাতা জদ্দানবাই হিন্দুস্তানি শাস্ত্রীয় সংগীতশিল্পী এবং ভারতীয় চলচ্চিত্রের অন্যতম অগ্রদূত। নার্গিসের মায়ের দিক থেকে তার সৎ ভাই আনোয়ার হুসেনও একজন চলচ্চিত্র অভিনেতা।
ফাতিমা ১৯৩৫ সালে ছয় বছর বয়সে "তালাশে হক" চলচ্চিত্রে প্রথম অভিনয় করেন। এতে নাম প্রদর্শিত হয় "বেবি নার্গিস"। নার্গিস ( ) একটি পার্সি শব্দ, যার অর্থ নার্সিসাস, বা ড্যাফোডিল ফুল। এরপর থেকে তার সকল চলচ্চিত্রে তার নাম "নার্গিস" হিসেবেই প্রদর্শিত হয়।
১৯৪৯ সালে নার্গিস মেহবুব খান-এর সমাদৃত নাট্যধর্মী চলচ্চিত্র "আন্দাজ"-এ অভিনয় করেন। এতে তাকে নীনা চরিত্রে দেখা যায়, যার স্বামী রাজন (রাজ কাপুর) তার বন্ধু দীলিপের (দিলীপ কুমার) সাথে তার সম্পর্ক রয়েছে বলে সন্দেহ করে। চলচ্চিত্রটি বক্স অফিসে ধীরগতিতে চলতে শুরু করার পর লোক-মুখে ইতিবাচক প্রচারের পর ব্যবসায়িক সফল্য পায় এবং সর্বকালের সর্বোচ্চ আয়কারী চলচ্চিত্রের তালিকায় অন্তর্ভুক্ত হয়।
১৯৪৯ সালের "বরসাত" চলচ্চিত্রের রাজ কাপুর এক হাতে নার্গিসকে এবং অন্য হাতে বেহালা ধরার দৃশ্যটির ভিত্তিতে আর. কে. ফিল্মস-এর লোগো নির্ধারণ করা হয়।
নার্গিসকে নিয়ে একাধিক বই রচিত হয়েছে। তাকে নিয়ে ১৯৯৪ সালে প্রথম বইটি "দ্য লাইফ অ্যান্ড টাইমস অব নার্গিস" লেখেন টি. জে. এস. জর্জ। ২০০৭ সালে নার্গিসের দুই কন্যা প্রিয়া ও নম্রতা দত্ত তাদের পিতামাতার জীবনী নিয়ে একটি বই লেখেন, যার নাম "মিস্টার অ্যান্ড মিসেস দত্ত: মেমোরিজ অব আওয়ার প্যারেন্টস"। একই বছর কিশওয়ার দেসাই "ডার্লিংজী: দ্য ট্রু লাভ স্টোরি অব নার্গিস অ্যান্ড সুনীল দত্ত" প্রকাশ করেন।
২০১৮ সালে তার পুত্র সঞ্জয় দত্তের জীবনীমূলক চলচ্চিত্র "সঞ্জু"-তে অভিনেত্রী মনীষা কৈরালা তার ভূমিকায় অভিনয় করেন। চলচ্চিত্রটি ২০১৮ সালের সর্বাধিক আয়কারী চলচ্চিত্রের একটি। একই বছর ফেরিনা ওয়াজির "মান্টো" চলচ্চিত্রে তার ভূমিকায় অভিনয় করেন।
জাতীয় চলচ্চিত্র পুরস্কার হিন্দি চলচ্চিত্রে নার্গিস দত্তের অবদানের সম্মানার্থে জাতীয় সংহতি বিষয়ক শ্রেষ্ঠ পূর্ণদৈর্ঘ্য চলচ্চিত্র বিভাগে নার্গিস দত্ত পুরস্কার প্রদান করে।
তার স্মরণার্থে মুম্বইয়ের বান্দ্রায় একটি সড়কের নামকরণ করা হয়েছে নার্গিস দত্ত রোড। ১৯৯৩ সালের ৩০শে ডিসেম্বর নার্গিসের সম্মানার্থে ১০০ পয়সা মূল্যমানের একটি পোস্টাল স্ট্যাম্প প্রকাশ করা হয়। ২০১৫ সালের ১লা জুন নার্গিস দত্তের ৮৬তম জন্মদিনে গুগল তাকে নিয়ে ডুডল প্রকাশ করে।
এহসানুল হক

এহসানুল হক (জন্ম: ১ ডিসেম্বর ১৯৭৯) একজন বাংলাদেশী ক্রিকেটার।
১৯৯০ সাল থেকে ক্রিকেট খেলা শুরু করেন। ঢাক্লা ইউনিভার্সিটির বিজ্ঞানের মৃত্তিকা অনুষধ থেকে সে অনার্স শেষ করে। ১৯৯৪ সালে মতিঝিল সরকারি বালক উচ্চ বিদ্যালয়থেকে বের হয়ে স্কুল ক্রিকেট জীবন শুরু করে।
বাংলাদেশ জাতীয় ডাক ডাক পান ২০০১ সালে। জাতীয় দলে একজন প্রথম সারির ব্যাটসম্যান হিসেবে তিনি দায়িত্ব পালন করেন। বাংলাদেশ জাতীয় দলের ওপেনার হিসাবে ১নংয়ে ব্যাটিং করতেন। ২০০৩ সালে বিশ্বকাপ দলে অন্তুর্ভুক্ত হয়ে একাদশে ওপেনার হিসেবে খেলেন। ২০০৮ সালে তিনি খেলা থেকে অবসর নেন। বর্তমানে বয়স ভিত্তিক ক্রিকেটে বিসিবির একজন বাছাইকারক হিসেবে কর্মরত আছেন।
সাদিক আলি

সাদিক আলী () (জন্মঃ মে ২, ১৯৫২ – মৃত্যুঃ এপ্রিল ১৮, ২০১১) ছিলেন ভারতের জম্মু ও কাশ্মীর এর একজন সিনিয়র রাজনীতিবিদ, সুখ্যাত কবি ও লেখক এবং একজন সক্রিয় পরিবেশবিদ। পরপর তিনবারের জন্য তিনি কাশ্মীর রাজ্যের বিধানসভা থেকে একজন নির্বাচিত বিধানকর্তা হয়েছিলেন। জনাব সাদিক আলী শ্রীনগর এর একজন প্রভাবশালী ব্যবসায়িক পরিবারে জন্মগ্রহণ করেন। তার পিতা, মরহুম জনাব জাফর আলী একজন কাগজ সুটকেস শিল্পী এবং ব্যবসায়ী ছিলেন। 
সাদিক আলী আলিগড় মুসলিম বিশ্ববিদ্যালয় থেকে স্নাতক সম্পন্ন করেন এবং রাষ্ট্রবিজ্ঞান বিষয়ে তার এম,এ অর্জন করেন। তিনি ভারত ও পাকিস্তানের মধ্যে কাশ্মীর বিরোধের সমাধান সম্পর্কে কিছু গুরুত্বপূর্ণ সুপারিশ করেন। তার স্ব-শাসনের প্রতিবেদন ব্যাপকভাবে ভারত ও পাকিস্তানের উভয় দেশে প্রশংসিত হয় এবং তার সুপারিশে এই সমস্যা সবচেয়ে কার্যকর সমাধান হয়েছে এই হিসাবে গণ্য করা হয়। তিনি জম্মু ও কাশ্মীর রাজ্যের বন অধোগামী অবস্থার উপর একটি প্রতিবেদন তৈরী করেন।
২০০৮ সালের ৯ মার্চ, ফারুক আবদুল্লাহ এনসির রক্ষাকর্তা মিডিয়াতে ঘোষণা করেন যে, জনাব সাদিক আলী পার্টিতে পুনরায় যোগ দিতে পারেন এবং দলের সাংগঠিনক বিষয়াবলি পরিচালনার করবেন।
রবার্ট কার ডাইনস

রবার্ট কার ডাইনস (ইংরেজি: Robert Carr Dynes অথবা Robert C. Dynes) একজন কানাডীয়-মার্কিন পদার্থবিজ্ঞানী, গবেষক এবং অ্যাকাডেমিক প্রশাসক।
ডাইনস ১৯৪২ সালের ৮ নভেম্বর কানাডার অন্টারিওতে জন্মগ্রহণ করেন। তিনি ১৯৬৪ সালে ইউনিভার্সিটি অফ ওয়েস্টার্ন অন্টারিও থেকে গণিত ও পদার্থবিজ্ঞানে ব্যাচেলর্স ডিগ্রি অর্জন করেন। তিনি ম্যাকমাস্টার বিশ্ববিদ্যালয় থেকে পদার্থবিজ্ঞানে ১৯৬৫ সালে মাস্টার্স এবং ১৯৬৮ সালে ডক্টরেট ডিগ্রি অর্জন করেন। ডাইনস ১৯৬৮ থেকে ১৯৯০ সাল পর্যন্ত বেল ল্যাব্‌স এ পোস্টডক্টরাল ফেলো ছিলেন। ১৯৭০ থেকে ১৯৭৪ সাল পর্যন্ত টেকনিক্যাল স্টাফের সদস্য ছিলেন। ১৯৭৪ থেকে ১৯৮১ সাল পর্যন্ত সেমিকন্ডাক্টর অ্যান্ড কেমিক্যাল ফিজিক্স রিসার্চ বিভাগের প্রধান ছিলেন। ১৯৮১ থেকে ১৯৮৩ সাল পর্যন্ত সলিড স্টেট অ্যান্ড ফিজিক্স অফ ম্যাটেরিয়ালস রিসার্চ বিভাগের প্রধান ছিলেন। ১৯৮৩ থেকে ১৯৯০ সাল পর্যন্ত কেমিক্যাল ফিজিক্স রিসার্চের পরিচালক ছিলেন। তিনি ১৯০ থেকে ২০০৩ সাল পর্যন্ত ইউনিভার্সিটি অব ক্যালিফোর্নিয়া, সান ডিয়েগোতে পদার্থবিজ্ঞানের অধ্যাপক হিসেবে কর্মরত ছিলেন। ১৯৯৪ থেকে ১৯৯৫ সাল পর্যন্ত এই বিভাগের চেয়ার ছিলেন। ১৯৯৫ থেকে ১৯৯৬ সাল পর্যন্ত এই বিশ্ববিদ্যালয়ের অ্যাকাডেমিক অ্যাফেয়ার্সের সিনিয়র ভাইস চ্যান্সেলর হিসেবে দায়িত্ব পালন করেন। ১৯৯৬ থেকে ২০০৩ সাল পর্যন্ত এই বিশ্ববিদ্যালয়ের চ্যান্সেলর থিসেবে দায়িত্ব পালন করেন। ২০০৩ থেকে ২০০৮ সাল পর্যন্ত ইউনিভার্সিটি অব ক্যালিফোর্নিয়া, বার্কলে এর পদার্থবিজ্ঞানের অধ্যাপক হিসেবে কর্মরত ছিলেন। ২০০৮ সালে পুনরায় ইউনিভার্সিটি অব ক্যালিফোর্নিয়া, সান ডিয়েগোতে পদার্থবিজ্ঞানের অধ্যাপক হিসেবে যোগদান করেন।
পি কে আব্দুল গফুর

পি কে আব্দুল গফুর () ছিলেন কেরালার মুসলিম এডুকেশনাল সোসাইটির প্রতিষ্ঠাতা প্রেসিডেন্ট এবং কেরালার ম্যাপিলা বা মুসলিম সম্প্রদায়ের মধ্যে শিক্ষার অন্যতম প্রবক্তা। তিনি পেশায় একজন মেডিক্যাল ডাক্তার ছিলেন এবং কালিকুট মেডিকেল কলেজ এর মেডিসিন বিভাগের একজন অধ্যাপক হিসেবে কাজ করেছিলেন। ১৯৬৪ সালে আব্দুল গফুর এবং তরুণ শিক্ষিত মুসলমানদের একটি গোষ্ঠী নিয়ে মুসলিম সাংস্কৃতি, শিক্ষাগত ও অর্থনৈতিক উন্নয়ন উদ্দেশ্য নিয়ে কালিকুট প্রতিষ্ঠিত করা হয়। ১৯৮৪ সালে, এটা ভারতের ছাত্রবৃত্তি বৃহত্তম প্রতিষ্ঠান হিসেবে মর্যাদা লাভ করে।
গফুর ১৯৮৪ সালে মৃত্যুবরণ করেন। তার সুযোগ্য পুত্র ডঃ পি এ ফজল গফুর মুসলিম শিক্ষা সংস্থা এর বর্তমান সভাপতি এর দায়িত্ব পালন করছেন।
ঐতিহাসিক এম জি এস নারায়ানান তার প্রতি মতপ্রকাশ করে বলেন যে, "মুসলিম সম্প্রদায়ের সবচেয়ে উচ্চ নেতাদের সম্প্রদায়ের একটি বড় অধ্যায়ের অর্থনৈতিক উল্লেখযোগ্য দুর্বলতা গ্রহণ করা এবং তাদের অগ্রগতি প্রতি উত্সাহী করার প্রচেষ্টা গ্রহণ কারী অন্যতম একজন ব্যক্তি ছিলেন গফুর।" প্রতি বছর তার সম্মানে বার্ষিক ডঃ গফুর মেমোরিয়াল বক্তৃতা অনুষ্ঠান অনুষ্ঠিত হয়। কালোর কোচিন হাউজিং এ "এম ই এস ডাঃ পি কে আব্দুল গফুর মেমোরিয়াল কালচারাল কমপ্লেক্স কোচিন স্টক এক্সচেঞ্জ" টি তার সম্মানে নামকরণ করা হয়।
জাভেদ আনান্দ

জাভেদ আনান্দ () (জন্মঃ ১৯৫০) হলেন একজন ভারতীয় সাংবাদিক যিনি ১৯৮৩ সালের মুম্বাই ভিত্তিক সাবরাং কমিউনিকেশনস প্রতিষ্ঠিত একজন ভারতীয় সাংবাদিক ও নাগরিক অধিকার কর্মী। তিনি তিস্তা সিতালবাদকে বিয়ে করেন এবং তারা মাসিক "কমুনালিসম কম্বাট" এর সহ-সম্পাদনার কাজ করেন।
জাভেদ আনন্দ একটি রক্ষণশীল মুসলিম পরিবারে জন্মগ্রহণ করেন। তিনি ১৯৭১ সালে মুম্বাই এর ভারতীয় ইনস্টিটিউট প্রকৌশল থেকে স্নাতক ডিগ্রী লাভ করেন। তারপর তিনি ১৯৭১ সালে একটি মুম্বাই ভিত্তিক ট্যাবলয়েড পত্রিকার "দ্যা ডেইলী", এর একজন লেখক হিসেবে আত্মপ্রকাশ করেন। ১৯৮৩ সালে তিনি সবেমাত্র যোগদান করা "দ্য ডেইলি" পত্রিকার ​​সাংবাদিক তিস্তা সিতালবাদ এর সাথে দেখা করেন। তারা ভিন্ন ধর্মীয় অবস্থা থাকা সত্বেও চার বছর পরে বিবাহ বন্ধনে আবদ্ধ হন।
সন্ধ্যা রায়

সন্ধ্যা রায় () একজন ভারতের পশ্চিমবঙ্গের বাংলা চলচ্চিত্র শিল্পের একজন অভিনেত্রী। তিনি ১৯৬০ থেকে ১৯৮৫ সাল পর্যন্ত রোমান্টিক বাংলা সিনেমার অন্যতম জনপ্রিয় অভিনেত্রী ছিলেন। অভিনেত্রীদের পথিকৃৎ হিসেবে, তিনি সফলভাবে বিভিন্ন চরিত্র এবং সহ-অভিনেত্রী যেমন ভাবী হিসেবে অভিনয় করেন। তিনি সহ-অভিনেত্রী হিসেবে প্রথম সিনেমায় কাজ করেন তাপস পালের সাথে দাদার কীর্তি অথবা শ্রীমান পৃথ্বীরাজ সিনেমায়।
তিনি পশ্চিমবঙ্গের নবদ্বীপে পোড়ামাতলা গ্রামে তার মামার বাড়িতে ১৯৪১ খ্রিস্টাব্দের ১১ এপ্রিল জন্মগ্রহণ করেন। এর কিছুদিন পর তিনি তার পরিবারের সাথে বাংলাদেশে চলে যান। সন্ধ্যা রায়ের পৈতৃক নিবাস যশোরের বেজপাড়াতে। তার দাদা বাংলাদেশের একজন জমিদার ছিলেন। তিনি ৭ বছর বয়সে তার বাবাকে এবং ৯ বছর বয়সে তার মাকে হারান। তার একজন ভাই আছে। তার মা-বাবা মৃত্যুর পর তিনি তার মামার কাছে চলে যান এবং বিদ্যালয়ে ভর্তি হন। ১৯৫৭ সালে, তিনি আবার ভারতে ফিরেন। তার অভিনীত প্রথম চলচ্চিত্র হল “মামলার ফল” যেখানে সাবিত্রী চট্টোপাধ্যায় অভিনয় করেছিলেন। তার অসামান্য অভিনয় কৌশলের তিনি অনায়াসে যে কোন সিনেমার চরিত্রের সাথে সহজেই খাপ খাওয়াতে পারতেন, তার সমালোচক কর্তৃক প্রসংশিত সিনেমাগুলোর মধ্যে “সত্যজিৎ রায়ের” “অশনী সংকেত” এবং তরুণ মজুমদারের “ঠগিনী” এবং পুরোদস্তুর বাণিজ্যিক চলচ্চিত্র যেমন “বাবা তারকনাথ”। তিনি বিশ্বজিৎ এবং সৌমিত্র চট্টোপাধ্যায়ের বিপরীতে রোমান্টিক সিনেমা “মণিহার” এবং বিশ্বজিতের বিপরীতে থ্রিলার সিনেমা কুহেলি'তে তে অভিনয় করেন। এই সিনেমায় তারকা ভরপুর একটি দল অভিনয় করেন, এর মধ্যে ছায়া দেবী, অজিতেশ বন্দ্যোপাধ্যায়, শুভেন্দু চট্টোপাধ্যায়, সুমিতা স্যানাল এবং সত্য বন্দ্যোপাধ্যায় ছিলেন।
কবির খান

মোহাম্মদ কবির খান (; জন্ম: ১২ এপ্রিল, ১৯৭৪) পেশোয়ারে জন্মগ্রহণকারী সাবেক পাকিস্তানি আন্তর্জাতিক ক্রিকেটার। ডানহাতি ব্যাটসম্যান ও বামহাতি মিডিয়াম-ফাস্ট বোলার হিসেবে তিনি পাকিস্তান জাতীয় ক্রিকেট দলের হয়ে টেস্ট ম্যাচ ও একদিনের আন্তর্জাতিকে অংশগ্রহণ করেছেন।
সেপ্টেম্বর, ২০১৪ সাল পর্যন্ত তিনি আফগানিস্তান জাতীয় ক্রিকেট দলের কোচের দায়িত্ব পালন করেছেন। এরপূর্বে আফগানিস্তান বোর্ডের ব্যবস্থাপনা পরিষদের সাথে মতবিরোধ ঘটিয়ে পদত্যাগ করেন ও পরে তাকে পুনরায় ৩ বছরের জন্য জাতীয় দল পরিচালনার দায়িত্ব প্রদান করা হয়। ২০১০ আইসিসি বিশ্ব টুয়েন্টি২০ ও ২০১২ আইসিসি বিশ্ব টুয়েন্টি২০ প্রতিযোগিতায় আফগানিস্তান দলের অংশগ্রহণে কবির খান মুখ্য ভূমিকা পালন করেছেন বলে মনে করা হয়।
২০০৫ সালের শেষার্ধ্বে প্রথম-শ্রেণীর ক্রিকেট খেলা থেকে অবসর গ্রহণ করেন কবির। এরপর তিনি হাবিব ব্যাংক লিমিটেড ক্রিকেট দলের কোচ হিসেবে নিযুক্ত হন ও অভিজ্ঞতা অর্জন শেষে সংযুক্ত আরব আমিরাত জাতীয় ক্রিকেট দলে কোচের দায়িত্ব পালন করেন। ইসিবি’র অধীনে তৃতীয় স্তরের কোচের পরীক্ষায় কৃতকার্য হন তিনি।
১৯ আগস্ট, ২০১০ তারিখ আফগানিস্তান ক্রিকেট বোর্ডের কর্মকর্তাদের স্কটল্যান্ড সফরে নগ্ন হস্তক্ষেপের প্রতিবাদে ও মত বিরোধের কারণে তিনি কোচের দায়িত্ব থেকে পদত্যাগ করেন। তখন আফগানিস্তান দল আন্তঃমহাদেশীয় কাপে শীর্ষস্থানে অবস্থান করছিল ও একদিনের ক্রিকেটে ১৩শ অবস্থানে ছিল। পরবর্তীতে ২ অক্টোবর, ২০১০ তারিখে তিনি সংযুক্ত আরব আমিরাতের কোচের দায়িত্ব পান। ৩১ ডিসেম্বর, ২০১১ তারিখে তিন বছর মেয়াদে আফগানিস্তান ক্রিকেট দলের কোচ হিসেবে পুনরায় নিযুক্ত হন।
সুইসা

সুইসা ভারতের পশ্চিমবঙ্গ রাজ্যের পুরুলিয়া জেলার বাঘমুন্ডি থানার অন্তর্গত একটি প্রত্নস্থল। ১৯৫৭ খ্রিষ্টাব্দে রাজ্য সরকারের প্রত্নতত্ত্ব বিভাগ এই স্থানের প্রত্নসামগ্রীগুলিকে সরক্ষণ করে একটি সগ্রহশালা নির্মাণ করে।
সুইসার সগ্রহশালায় যে সমস্ত মূর্তি সরক্ষিত রয়েছে, তাদের সংক্ষিপ্ত বর্ণনা দেওয়া হল
সুইসার সগ্রহশালায় একটি চৈত্য সংরক্ষিত রয়েছে। চৈত্যগুলির উচ্চতা তিন ফুট। প্রতিটি চৈত্যের চারদিকে চারজন তীর্থঙ্করের মূর্তি খোদিত। চৈত্যের নিচের অংশ প্রোথিত থাকায় লাঞ্ছনচিহ্ন দেখা যায় না, ফলে তীর্থঙ্করদের শনাক্ত করা যায় নি।
বাঁশগড়

বাঁশগড় ভারতের পশ্চিমবঙ্গ রাজ্যের পুরুলিয়া জেলার বলরামপুর থানার অন্তর্গত একটি প্রত্নস্থল।
বাঁশগড়ে যে সমস্ত মূর্তি পাওয়া গেছে ও বর্তমানে দেখতে পাওয়া যায়, সেগুলির বর্ণনা নিম্নরূপ
রক্ষতপুর

রক্ষতপুর ভারতের পশ্চিমবঙ্গ রাজ্যের পুরুলিয়া জেলার রঘুনাথপুর থানার অন্তর্গত রঘুনাথপুর হতে চেলিয়ামা পর্যন্ত নির্মিত সড়কের পাশে একটি প্রত্নস্থল।
রক্ষতপুরে যে সমস্ত মূর্তি পাওয়া গেছে তার মধ্যে সর্বাপেক্ষা উল্লেখযোগ্য একটি চার ফুট উচ্চতার ও আড়াই ফুট দৈর্ঘ্যের বৃহৎ জৈন তীর্থঙ্কর পার্শ্বনাথের মূর্তি। মূর্তিটি পদ্মাসনে পদ্মের ওপর উপবিষ্ট। পুরুলিয়া জেলায় পদ্মাসনে উপবিষ্ট এতবড় পার্শ্বনাথের মূর্তি বিরল। মূর্তিটির কাঁধ পর্যন্ত বিস্তৃত দুইটি কান দেখে অনুমান করা হয় যে, এই মূর্তি দিগম্বর জৈন সম্প্রদায় দ্বারা গঠিত। নিচে লাঞ্ছনচিহ্ন কুন্ডলীকৃত সর্পমূর্তি ছাড়াও দুইপাশে দুইজন চামরধারী ও দুইজন উপাসনারতা রমণীমূর্তি বর্তমান।
মুসলিম শিক্ষা সংস্থা

মুসলিম শিক্ষা সংস্থা সংক্ষেপে () (MES) হল একটি ইসলামিক শিক্ষাভিত্তিক প্রতিষ্ঠান যেটি বিশেষ করে ভারতের কেরালা রাজ্যের মুসলমানদের শিক্ষার সাহায্যে প্রতিষ্ঠিত করা হয়।
মুসলিম শিক্ষা সংস্থা ডঃ পি কে আব্দুল গফুর কর্তৃক সর্বপ্রথম কোজ়িকোডে ১৯৬৪ সালে প্রতিষ্ঠিত হয়েছিল, (তারপর কালিকাট)-এ প্রতিষ্ঠা করা হয়। গফুরের পুত্র পি এ ফজল গফুর ওসমানিয়া বিশ্ববিদ্যালয়ের একজন স্নাতক করেন। তিনি মুসলিম শিক্ষা সংস্থা এর ইতিহাসে প্রথম নির্বাচনে তিন বছর মেয়াদের জন্য নির্বাচিত হন ২০০৭ সালের মার্চ মাস থেকে। ৭২ বছর বয়সে হাসপাতালে তার পিতার মৃত্যুর পরে ২০০৭ সাল থেকে তিনি দায়িত্ব গ্রহণ করেন।
মুসলিম শিক্ষা সংস্থা কেরালার স্কুলের পাশাপাশি ভারতের অন্যান্য কয়েকটি অংশে পরিচালনা করা হয় এবং কাতার শহরেও একটি প্রতিষ্ঠা করা হয়।
মহিউদ্দীন আলাওয়ে

"অন্য ব্যবহারের জন্য", দেখুন মহিউদ্দিন (দ্ব্যর্থতা নিরসন)।
মহিউদ্দীন আলাওয়ে () (জন্মঃ জুন ১, ১৯২৫ - মৃত্যুঃ জুলাই ২৩, ১৯৯৬) ছিলেন একজন সুপরিচিত আরবীয় ও ইসলামিক পণ্ডিত, লেখক এবং শিক্ষাবিদ। এছাড়াও তিনি একজন ভারতের কেরালার সুপরিচিত গবেষক। তাকে জয়নুদ্দীন মাখদুম এর পরে আরব বিশ্বের কেরালা থেকে সবচেয়ে পরিচিত ইসলামী পণ্ডিত হিসাবে গণ্য করা হয়। তিনি আল আজহার বিশ্ববিদ্যালয় এর একজন অনুষদ ছিলেন। তিনি ১৯৫০ সালের পরে অল ইন্ডিয়া রেডিও-এ দিল্লির স্টেশন থেকে একজন আরবি ঘোষক হিসেবে কাজ করেন। ড. মহিউদ্দীন আরবি, ইংরেজি এবং মালায়ালামের অসংখ্যা বইয়ের কর্তৃপক্ষ ছিলেন। তিনি বিখ্যাত মালায়ালম উপন্যাস "চিমিন" অনুবাদ করেন, যেটির লেখক ছিলেন "থাকাঝি শিবাসাঙ্কারা পিলাই"। এছাড়াও এর আরবি নাম অনুসারে "শিমীন" রাখা হয়।
কুয়াকাটা জাতীয় উদ্যান

কুয়াকাটা জাতীয় উদ্যান বাংলাদেশের পটুয়াখালী জেলায় কলাপাড়া উপজেলায় অবস্থিত একটি জাতীয় উদ্যান। আয়তনের এই উদ্যানটিকে ২০১০ সালের ২৪ অক্টোবর জাতীয় উদ্যান হিসেবে ঘোষণা করা হয়। উদ্ভিদ, বন্যপ্রাণী ও প্রকৃতি সংরক্ষণ এবং পর্যটন-সুবিধা উন্নয়নের উদ্দেশ্যে একে জাতীয় উদ্যান হিসেবে প্রতিষ্ঠা করা হয়।
শকুনের নিরাপদ এলাকা-২ তফসিল অনুসারে কুয়াকাটা জাতীয় উদ্যান শকুনের জন্য নিরাপদ বলে ঘোষিত।
অমূল্য শাহ

অমূল্য শাহ বা আমির আলী (জন্ম:১৮৭৯ - মৃত্যু:১৯৫২) ছিলেন লালন শাহ এর বাউল ধারার পরবর্তী প্রজন্মের অন্যতম প্রধান বাউল। তার পারিবারিক নাম আমির আলী হলেও তরুণ বয়স হতেই তিনি অমূল শাহ নামে পরিচিতি পাওয়ায় সে নামেই সকল প্রচার, প্রকাশনায় ও সমাজে পরিচিত। মূল নামে তার পরিচয় নাই বল্লেই চলে।
অমূল্য শাহ ১৮৭৯ সালে (১২৮৬ বঙ্গাব্ধ) মহেশপুর উপজেলার নওদাগাঁয়ে জম্মগ্রহণ করেন। পিতা খোশতোন আলী ও মাতা রাহাতন নেছার দু’পুত্র।
প্রাথমিক শিক্ষা সমাপ্ত করে তিনি মহেশপুরের হরিদাস বৈরাগীর কাছে রাগসঙ্গীতে পারদর্শী হয়ে উঠেন। যন্ত্রসঙ্গীতেও তাঁর দক্ষতা জম্মে। কলকাতায় তিনি উচ্চাঙ্গ সঙ্গীতে তালিম নেন। পরে তিনি বর্ধমান-বীরভূমের বৈষ্ণব-বাউলদের সংস্পর্শে আসেন। তিনি কীর্তন ও বাউল গানের প্রতি আকৃষ্ট হন। পরবর্তীতে তিনি হরিণাকুন্ডু উপজেলার হরিয়ারঘাটার খোদাবকশ শাহের আখড়ায় যান। এ আখড়ায় লালন সঙ্গীতের প্রতি তিনি আসক্ত হন।
আমির আলী মরমী ভাবসাধনায় ও কণ্ঠসঙ্গীতে অসামান্য দক্ষতা অর্জন করায় তার দীক্ষাগুরু জহুর শাহ কর্তৃক ‘অমূল্য’ নামে ভূষিত হন।
তিনি লালন সঙ্গীত সংগ্রহ এবং সুর আয়ত্ত করার ক্ষেত্রে অনন্য অবদান রেখে গেছেন। তার ত্রিশ বছরের সাধনা জীবনের অবদানকে লালন সঙ্গীত প্রচার ও সাধারণ সমাজে জনপ্রিয় সঙ্গীতের মর্যাদা লাভের একটি বিশেষ মাধ্যম রুপে স্মরণ করা হয়ে থাকে।
অমূল্য শাহ শুধু সঙ্গীত শিল্পীই নন বরং ছিলেন গীতিকারও। তার রচিত দু’টি উল্লেখযোগ্য গানঃ
লোকমুখে ছড়িয়ে থাকা তার অসংখ্য লোকসংগীত আজও সংগৃহীত হয়নি।
ভাবসঙ্গীতের বিশেষ ব্যক্তিত্ব অমূল্য শাহ ১৯৫২ সালে মৃত্যু বরণ করেন।
সেনেড়া

সেনেড়া ভারতের পশ্চিমবঙ্গ রাজ্যের পুরুলিয়া জেলার রঘুনাথপুর থানার অন্তর্গত একটি প্রত্নস্থল।
সেনেড়া গ্রামে একটি দুই টুকরো বেলে পাথরের তৈরী জৈন তীর্থঙ্কর পার্শ্বনাথের কায়োৎসর্গ মুদ্রায় দণ্ডায়মান মূর্তি পাওয়া গেছে। দুটি টুকরোকে জড়ো করলে মূর্তিটির মোট উচ্চতা আট ফুট হয়। এই মূর্তির মাথার ওপর সপ্তমুখী সর্পফণার ছত্রযুক্ত মূর্তি বর্তমান। মূর্তিটির কাঁধ পর্যন্ত বিস্তৃত দুইটি কান দেখে অনুমান করা হয় যে, এই মূর্তি দিগম্বর জৈন সম্প্রদায় দ্বারা গঠিত, দুইপাশে দুইজন চামরধারীর মূর্তিও বিদ্যমান। পুরুলিয়া জেলায় এতবড় পার্শ্বনাথের দণ্ডায়মান মূর্তি বিরল।
বাউরিডি

বাউরিডি ভারতের পশ্চিমবঙ্গ রাজ্যের পুরুলিয়া জেলার অন্তর্গত একটি প্রত্নস্থল। এই স্থানটি পুরুলিয়া-বাঁকুড়া সড়কের ওপর অবস্থিত লধুড়কা গ্রাম থেকে চার কিলোমিটার দূরে অবস্থিত।
বাউরিডি গ্রামে যে সমস্ত মূর্তি পাওয়া গেছে, তাদের শিল্পকলা দেখে অনুমান করা হয় যে, সেগুলি নবম ও দশম শতাব্দীতে নির্মিত হয়েছিল। মূর্তিগুলির সংক্ষিপ্ত বর্ণনা নিম্নে দেওয়া হল
কামাল আমরোহী

সৈয়দ আমির হায়দার কামাল নাকভী (; ১৭ জানুয়ারি ১৯১৮ - ১১ ফেব্রুয়ারি ১৯৯৩), জনপ্রিয় পরিচিত হিসাবে কামাল আমরোহী ছিলেন একজন ভারতীয় চলচ্চিত্র পরিচালক, চিত্রনাট্যকার, এবং সংলাপ লেখক। তিনি একজন শিয়া মুসলিম এবং একজন উর্দু ও হিন্দি কবি ছিলেন। তিনি তার পরিচালিত হিন্দি ছায়াছবির হিসাবে জন্য বিখ্যাত; যেমন- "মহল" (১৯৪৯), "পাকিজা" (১৯৭২) এবং "রাজিয়া সুলতান" (১৯৮৩)। তিনি ১৯৫৩ সালে কামাল ছবি (মহল ফিল্মস) প্রতিষ্ঠিত এবং ১৯৫৮ সালে মুম্বাই-এ কামালিস্তান স্টুডিও নির্মাণ করেন।
কামাল আমরোহী ভারতের উত্তর প্রদেশ আমরোহায় জন্মগ্রহণ করেন এবং পরে তার নাম কামাল 'আমরোহী' (আমরোহভী) গ্রহণ করেন। কামাল আমরোহীর চাচাত ভাই সৈয়দ মোহাম্মদ তাকি, পাকিস্তানের দৈনিক পত্রিকা জাং এর প্রধান সম্পাদক ছিলেন। আমরোহা থেকে অন্য ভালোভাবে পরিচিত উর্দু কবিদের মধ্যে পাকিস্তানে খ্যাতি পাওয়া উভয় রইচ আমরোহভী এবং জাউন ইলিয়া কামালের কাজিন হন।
১৯৩৮ সালে তিনি আমরোহা থেকে শিক্ষার জন্য লাহোরে যান যেখানে গায়ক "কে এল সাইগাল" তাকে আবিষ্কার করেন এবং, সোহরাব মোদী এর মিনারভা মুভিটুন ফিল্ম কোম্পানির কাজের জন্য মুম্বাই (বোম্বে) তাকে গ্রহণ করেন। যেখানে তিনি "জেইলার" (১৯৩৮), "পুকার" (১৯৩৯), "ভরসা" (১৯৪০) এবং এ,আর কার্দারের ছবি "শাহাজান" (১৯৪৬) এর মত জনপ্রিয় ছায়াছবিতে কাজের মাধ্যমে তার কর্মজীবন শুরু করেন। তিনি ১৯৪৯ সালে "মহল" ছবিতে পরিচালনার মাধ্যমে একজন পরিচালক হিসাবে আত্মপ্রকাশ করেন। চলচ্চিত্রটিতে প্রধাণ চরিত্রে অভিনয় করেন মধুবালা ও অশোক কুমার, "লতা মুঙ্গেলকার" ও "রাজকুমারী দুবের" গাওয়ান গানগুলো জনপ্রিয়তা লাভ করে।
তিনি মাত্র চারটি ছায়াছবিতে নির্দেশ দিয়েছিলেন; এর মধ্যে ছিল "বম্বে টকিজ" এর "মহল" (১৯৪৯), "দাইরা" (১৯৫৩), "পাকিজাহ", ১৯৫৮ সালে মুক্তির কথা থাকলেও কিন্তু ১৯৭২ সালে আগে পর্দার সম্মুখীন করা হয়নি। এছাড়াও তিনি চিত্রনাট্য, গান লেখা এবং প্রযোজনা করেন। "রাজিয়া সুলতান" (১৯৮৩) হল তার সর্বশেষ চলচ্চিত্র। যদিও তিনি, প্রধান চরিত্র হিসাবে রাজেশ খান্না এবং রাখী সঙ্গে একটি চলচ্চিত্র "মাজনুন" শুরু করেন, যাহোক চলচ্চিত্রটি শেষ পর্যন্ত বেশীদুর এগুতো পারেনী।
তিনি "আব্দুল রশিদ কারদার", "কে আসিফ" এবং "সোহরাব মোদীর" দ্বারা তৈরি সিনেমার জন্য স্ক্রিপ্ট লিখেছিলেন। তিনি পরবর্তীতে ১৯৬০ সালের বিখ্যাত চলচ্চিত্র "মুঘল ই আজম" এর জন্য চারটি সংলাপ লেখেন, যার জন্য তিনি ফিল্মফেয়ার পুরস্কার জিতেছেন।
১৯৫৮ সালে তিনি তার ব্যানারে মহল ফিল্মস জন্য কামাল স্টুডিওস শুরু করেন, যদিও এটি তিন বছর পরে বন্ধ হয়ে যায় এবং পরে তিনি নাটরাজ স্টুডিওস নামে পরিবর্তন করেন।
কামাল আমরোহী স্টুডিও (কামালিস্তান স্টুডিওস) ১৯৫৮ সালে প্রতিষ্ঠিত হয় ১৫ একর জায়গা জুড়ে। এবং তারপরে মোকদ্দমা অব্যাহত রাখেন।
আমরোহী তিনবার বিয়ে করেন: তার প্রথম স্ত্রীর ছিলেন বানো। তিনি হাঁপানি রোগে মারা যান। তার দ্বিতীয় স্ত্রী মেহমোদী ছিলেন। তার তৃতীয় স্ত্রী ছিলেন মিনা কুমারী। তারা ১৯৫২ সালে প্রেম এবং বিয়ে করেন। বিবাহ ১৯৬৪ সালে শেষ হয়। মিনা ৩১শে মার্চ ১৯৭২ সালে মারা যান এবং আমরোহী মুম্বাই-এ ১১ই ফেব্রুয়ারি ১৯৯৩ মারা যান।
১৯৩৮ সালে যেমন সাচ এ লং জার্নি (লেখক: "থারে রাহিও")
ইমরান নাজির

ইমরান নাজির (; জন্ম: ১৬ ডিসেম্বর ১৯৮১) হলেন একজন পাকিস্তানি ক্রিকেটার। নাজির পাকিস্তান জাতীয় ক্রিকেট দলের হয়ে উদ্বোধনী ব্যাটসম্যান হিসেবে খেলে থাকেন।
নাজির ১৯৯৯ সালের মার্চে শ্রীলঙ্কা জাতীয় দলের বিরুদ্ধে টেস্ট ক্রিকেটে অভিষেক হয় এবং তার একদিনের আন্তর্জাতিক খেলায় ভারতে একই দলের বিরুদ্ধে অভিষেক হয়েছিল। তিনি ১৯৯৯-২০০২ সাল পর্যন্ত ৮টি টেস্ট ম্যাচ খেলেছেন।
ইমরান নাজির অ্যাম্বার হাফিজ বিয়ে করেন। তার বিবাহ অনুষ্ঠান ২০০৯ সালে অনুষ্ঠিত হয়। ইমরান নাজির বলেন যে তার বড় ভাই ছোটবেলায় তার ক্রিকেট আদর্শ ছিল।
আসিয়া আন্দ্রাবি

তিনি জম্মু ও কাশ্মীর পুলিশ কর্তৃক ২৮ আগস্ট ২০১০ সালে গ্রেফতার হন এবং বেআইনি কার্যক্রম সঙ্গে দেশ এবং উদ্দীপক সহিংসতার বিরুদ্ধে যুদ্ধের রত থাকার
অভিযুক্ত হন।
মিসেস আন্দ্রাবি জমিয়তে উল মুজাহিদিন প্রতিষ্ঠাতা "প্রধান কমান্ডার" জনাব ফাকতুকে বিয়ে করেন। সেপ্টেম্বর ২০১৩ সালে আসিয়ার ৩ ভাগ্নে সন্ত্রাসীদের সাথে যুক্ত থাকার অপরাধে পাকিস্তানে গ্রেপ্তার করা হয়।
আন্তর্জাতিক মান নাম শনাক্তকারী

আন্তর্জাতিক মান নাম শনাক্তকারী (আইএসএনআই) বা ইন্টারন্যাশনাল স্ট্যান্ডার্ড নেম আইডেন্টিফায়ার হল একটি শনাক্তকারী ব্যবস্থা যা বই, টেলিভিশন প্রোগ্রাম এবং সংবাদপত্রের নিবন্ধের মতো মিডিয়া বিষয়বস্তুতে অবদানকারীদের সর্বজনীন পরিচয় সনাক্ত করে। এই ধরনের একটি শনাক্তকারী ১৬সংখ্যা নিয়ে গঠিত। এটি ঐচ্ছিকভাবে চারটি ব্লকে বিভক্ত হিসাবে প্রদর্শিত হতে পারে।
আইএসএনআই ব্যবহার করা যেতে পারে নামযুক্ত সত্তাগুলিকে দ্ব্যর্থিত করতে যা অন্যথায় বিভ্রান্ত হতে পারে এবং মিডিয়া শিল্পের সমস্ত সেক্টরে সংগৃহীত এবং ব্যবহৃত নামগুলির ডেটা লিঙ্ক করতে পারে৷
এটি আন্তর্জাতিক মান সংস্থার (আইএসও) পৃষ্ঠপোষকতায় ড্রাফ্ট ইন্টারন্যাশনাল স্ট্যান্ডার্ড 27729 হিসাবে গঠিত হয়েছিল; বৈধ মানটি ২০১২ সালের ১৫ মার্চ প্রকাশিত হয়েছিল। আইএসও কারিগরি কমিটি ৪৬, উপকমিটি ৯ (TC 46/SC 9) মান উন্নয়নের জন্য দায়বদ্ধ।
isni.org ওয়েবসাইটের প্রায়শই জিজ্ঞাসিত প্রশ্নে (প্রাজিপ্র) বলা হয়েছে "একটি আইএসএনআই ১৬ সংখ্যার সমন্বয়ে গঠিত, শেষ অক্ষরটি একটি চেক অক্ষর।"
ওআরসিআইডি (ওপেন রিসার্চার এবং কন্ট্রিবিউটর আইডি) শনাক্তকারীগুলি পণ্ডিত গবেষকদের জন্য আইএসএনআই শনাক্তকারীর একটি সংরক্ষিত ব্লক নিয়ে গঠিত এবং একটি পৃথক সংস্থা দ্বারা পরিচালিত হয়। স্বতন্ত্র গবেষকরা তাদের নিজস্ব ওআরসিআইডি শনাক্তকারী তৈরি এবং দাবি করতে পারেন। দুটি সংস্থাই তাদের প্রচেষ্টার সমন্বয় সাধনে কাজ করে।
ডেটার একটি উপসেট সিসি০ লাইসেন্সের অধীনে উপলব্ধ।
সাবা আনজুম করিম

সাবা আনজুম করিম () (জন্মঃ ১২ জুন ১৯৮৫, ভোপাল) হলেন একজন ভারতীয় মহিলা হকি দলের সদস্য। তিনি ২০০২ সালে ম্যানচেষ্টারে কমনওয়েলথ গেমসের হকি প্রতিযোগিতায় সকল অংশগ্রহণকারীদের মধ্যে সর্বকনিষ্ঠ ছিলেন।
তিনি প্রথম ২০০০ সালে ১৮ এএইচএফ কাপে ভারতের হয়ে খেলেন। এছাড়াও খেলার মানোন্নয়নের জন্য তানভির আলীকে কোচ হিসেবে নিযুক্ত করা হয়। ১ নভেম্বর তাকে "ছত্তিসগড় শীর্ষ গুনদাধুর ক্রীড়া পুরস্কার" দিয়ে সম্মানিত করা হয়। বার্ষিক পুরস্কার জাতীয় ও আন্তর্জাতিক পর্যায়ের ক্রীড়া ক্ষেত্রে সম্মান এনেছেন এমন ব্যক্তিদের দেওয়া হয়। পুরস্কার নগদ ১ লাখ টাকার পুরস্কার এবং কৃতিত্বের স্বীকৃতিস্বরূপ মানপত্রসহ পুরস্কৃত করা হয়।
শতাব্দী রায়

শতাব্দী রায় (জন্ম: ৫ অক্টোবর ১৯৬৯) একজন ভারতীয় অভিনেত্রী, চিত্রপরিচালক ও রাজনীতিবিদ। তিনি নব্বইয়ের দশকে বাণিজ্যিক বাংলা ছবির অন্যতম প্রধান মুখ ছিলেন। অভিনেত্রী হিসেবে তিনি দুবার বিএফজিএ সম্মানে ভূষিত হয়েছেন। ২০০৯ সাল থেকে তিনি পশ্চিমবঙ্গের বীরভূম লোকসভা কেন্দ্রের তৃণমূল কংগ্রেস সাংসদ।
১৯৮৬ সালে তপন সিংহর "আতঙ্ক" ছবিতে সৌমিত্র চট্টোপাধ্যায় ও প্রসেনজিৎ চট্টোপাধ্যায়ের বিপরীতে শতাব্দী রায়ের অভিনয় জীবনের অভিষেক হয়। এরপরে তাপস পালের বিপরীতে একাধিক বাংলা ছবিতে অভিনয় করে তিনি জনপ্রিয়তার শিখরে পৌঁছে যান। তাঁর অভিনীত প্রথম হিন্দি ছবি জ‍্যোতি স্বরূপ পরিচালিত "নয়া জহর" (১৯৯১)।
শতাব্দী রায় ২০০৫ সালে দেবীপক্ষ সিনেমায় অভিনয়ের জন্য বাংলা চলচ্চিত্র সাংবাদিক সহ-অভিনেত্রী পুরস্কার অর্জন করে।
তিনি ১৯৬৮ সালের ৫ অক্টোবর আগারপাড়ায় শাইলেন এবং নীলিমা রায়ের পরিবারে জমগ্রহণ করেন। শতাব্দী রায় সরোজিনী উচ্চ বিদ্যালয় থেকে ১৯৮৫ সালে মাধ্যমিক পড়া সম্পন্ন করেন এবং তারপর তিনি কলকাতা বিশ্ববিদ্যালয় অনুমোদিত মহিলা কলেজ “যোগমায়া দেবী কলেজে” ভর্তি হন।
১৯৮৬ সালে তপন সিংহর "আতঙ্ক" ছবিতে শতাব্দী রায়ের অভিনয় জীবনের অভিষেক হয়। এর পূর্বে তিনি দিনেন দাশগুপ্তর পরিচালানায় "টিনা" নামক একটি ছবিতে অভিনয় করেন কিন্তু ছবিটি মুক্তি পায় নি। এরপর তিনি তপন সাহার পরিচালনায় "অমর বন্ধন" ছবিতে তাপস পালের বিপরীতে অভিনয় করেন। টালিগঞ্জে সেই সময় দেবশ্রী রায়ের প্রবল প্রতাপ। তার মধ্যেও নিজের জায়গা করে নেন শতাব্দী। ১৯৮৭ সালে অঞ্জন চৌধুরীর পরিচালনায় "গুরু দক্ষিণা" ছবিতে তিনি তাপস পালের বিপরীতে অভিনয় করেন। এই ছবির বিপুল বাণিজ্যিক সাফল্য তাঁর অভিনয় জীবনের ভাগ্য বদলে দেয়।
এর পরবর্তীকালে তিনি একটি কল্পবিজ্ঞান নির্ভর চলচ্চিত্র “ফ্রেন্ড” সিনেমার পরিচালনা ও অভিনয় করেন, যা মুক্তি পায় ২০০৯ সালে। সংসদ সদস্য শতাব্দী রায় বর্তমানে একটি জনপ্রিয় প্রতিষ্ঠান সারদা গ্রুপের ব্রান্ডদূত। তিনি তাঁর অবসর সময়ে নিজের অভিনয়ের শিক্ষালয় “শতাব্দী ফাউন্ডেশন” এ অভিনয় শেখান অথবা তাঁর ছেলে সাম্যরাজ (তোজো) এবং মৃগাঙ্ক বন্দোপাধ্যায়ের সাথে সময় কাটান। তাঁর স্বামী একজন বিপণন নির্বাহী।
জেফ ক্রো

জেফ্রি জন ক্রো (; জন্ম: ১৪ সেপ্টেম্বর, ১৯৫৮) অকল্যান্ডে জন্মগ্রহণকারী নিউজিল্যান্ডের সাবেক আন্তর্জাতিক ক্রিকেটার ও ম্যাচ রেফারি। তিনি ডেভ ক্রো’র পুত্র এবং বিখ্যাত নিউজিল্যান্ডীয় ব্যাটসম্যান পুরোধা মার্টিন ক্রো’র বড় ভাই। এছাড়াও, অস্কার পুরস্কার বিজয়ী অভিনেতা রাসেল ক্রো তার আত্মীয়। ছোট ভাই মার্টিন ক্রো’র এক বছর পর ১৯৮২-৮৩ মৌসুমে জেফ ক্রো টেস্ট ক্রিকেটে অভিষেক ঘটে।
১৯৭৭ থেকে ১৯৮২ সাল পর্যন্ত সাউথ অস্ট্রেলিয়ার পক্ষে ঘরোয়া ক্রিকেট খেলেন। অস্ট্রেলিয়ার নির্বাচকমণ্ডলী তাকে দলের সদস্য হিসেবে আগ্রহী হলেও তিনি নিজ দেশের পক্ষে খেলার জন্য ফিরে যান। এরপর তিনি নিউজিল্যান্ড দলের বিশ্বস্ত ফিল্ডারের পরিচয় দেন ও মাঝে-মধ্যে উইকেট-রক্ষকের দায়িত্ব পালন করতেন।
১৯৮৪-৮৫ মৌসুমে ওয়েস্ট ইন্ডিজ ক্রিকেট দলের বিপক্ষে চমকপ্রদ ক্রীড়ানৈপুণ্য প্রদর্শন করে স্বীয় দক্ষতা প্রদর্শন করেন। ক্যারিবীয় দ্বীপপুঞ্জের সাবিনা পার্কে অনুষ্ঠিত টেস্টে প্রথম উইকেট পতনের পর ওয়েস্ট ইন্ডিয়ান ফাস্ট বোলারদের বিপক্ষে লড়াই করে ১১২ রানের দূর্দান্ত সেঞ্চুরি করে দলকে ফলো অন থেকে রক্ষা করেন। জেরেমি কোনি’র পরিবর্তে তিনি নিউজিল্যান্ড ক্রিকেট দলকে ছয় টেস্টে নেতৃত্ব দেন তিনি।
১৯৯০-৯১ মৌসুমে অকল্যান্ডে আর্থিক সুবিধাপ্রাপ্তির খেলায় অংশগ্রহণ শেষে আরও একটি ঘরোয়া মৌসুম অতিবাহিত করার পর ১৯৯১-৯২ মৌসুম শেষে পেশাদারী ক্রিকেট থেকে অবসর গ্রহণ করেন।
একসময় নিউজিল্যান্ড ক্রিকেট দলের ম্যানেজারের দায়িত্ব পালন করেন। ১৯৯৯ থেকে ২০০৩ সাল পর্যন্ত এ দায়িত্বে ছিলেন। এক পর্যায়ে ফ্লোরিডায় গল্ফিং হলিডে বিজনেস পরিচালনা করেন।
২০০৪ সাল থেকে আন্তর্জাতিক ক্রিকেট কাউন্সিল (আইসিসি)’র ম্যাচ রেফারি হিসেবে আন্তর্জাতিক ক্রিকেট অঙ্গনে খেলা পরিচালনা করছেন। ক্রিস ব্রড ও রঞ্জন মাদুগালের পর তিনজনের একজন হিসেবে ৭৫ বা ততোধিক টেস্টে এবং চারজনের একজন হিসেবে (অন্যরা হচ্ছেন - ব্রড, মাদুগালে ও রোশন মহানামা) ২২০-এরও অধিক ওডিআইয়ে রেফারির দায়িত্ব পালন করেছেন। জানুয়ারি, ২০১৭ সালে অ্যাডিলেড ওভালে অস্ট্রেলিয়া-পাকিস্তানের মধ্যকার পঞ্চম ওডিআইয়ে নিজস্ব ২৫০তম ওডিআই খেলা পরিচালনা করেন।
২০০৭ সালের ক্রিকেট বিশ্বকাপে আম্পায়ার স্টিভ বাকনার, আলীম দার, রুডি কোয়ের্তজেন এবং বিলি বাউডেনসহ তিনি অভিযুক্ত হয়েছিলেন। আইসিসি’র খেলার অবস্থা অনুযায়ী ডাকওয়ার্থ-লুইস পদ্ধতিতে ফলাফল আসা স্বত্ত্বেও তিনি বেশ কয়েকটি ওভারের খেলা চালিয়েছিলেন। অস্ট্রেলিয়া ও শ্রীলঙ্কার মধ্যকার খেলায় প্রায় অন্ধকার ঘনিয়ে আসায় তারা খেলা থেকে চলে আসতে চাচ্ছিলেন ও পরদিন খেলতে আগ্রহী ছিলেন। খেলার পর উভয় দলের কাছেই নিজ দোষ স্বীকার করেছিলেন তিনি।
হামিদ হাসান

হামিদ হাসান (; জন্ম: ১ জুন ১৯৮৭) হলেন একজন আফগানিস্তান জাতীয় ক্রিকেটার দলের খেলোয়াড়। ৬ ফুট ৫ ইঞ্চির লম্বা হাসান ডানহাতি ফাস্ট বোলার এবং ডানহাতি ব্যাটসম্যান হিসেবে খেলে থাকেন।
২০১২ সালে হামিদ হাসানকে বাংলাদেশ প্রিমিয়ার লিগ ক্রিকেটের নিলামে $৪০,০০০ বিনিময়ে বরিশাল বার্নার্স কিনে নেয়।
হাসান পাকিস্তানের পেশোয়ারে আফগান শরণার্থী পরিবার হিসেবে বেড়ে উঠেন।
২০০৯ সালের ১৯ এপ্রিল স্কটল্যান্ড জাতীয় ক্রিকেট দলের বিরুদ্ধে একদিনের আন্তর্জাতিক খেলায় অভিষেক হয়। ২০০৯ সালে, হাসান ঘণ্টায় (১৪৫ কিমি/ঘঃ) প্রতি ৯০ মাইল এ বোলিং হিসেবে রেকর্ড করেন।
আফগানিস্তান ক্রিকেট বোর্ড কর্তৃপক্ষ কর্তৃক ২৯ ডিসেম্বর, ২০১৪ তারিখে প্রকাশিত ২০১৫ সালের ক্রিকেট বিশ্বকাপের জন্য হাসানসহ ১৫-সদস্যের চূড়ান্ত তালিকা প্রকাশ করে। গ্রুপ-পর্বের দ্বিতীয় খেলায় শ্রীলঙ্কার বিপক্ষে অনুষ্ঠিত খেলায় প্রথম আফগান বোলার হিসেবে হামিদ হাসান ৫০ ওডিআই উইকেট পান। এছাড়াও আন্তর্জাতিক ক্রিকেট অঙ্গনে ৭ম দ্রুততম সময়ে তিনি এ কৃতিত্বের অধিকারী।
মুহাম্মদ: দ্য লাস্ট প্রফেট

মুহাম্মদ: দ্য লাস্ট প্রফেট () রিচার্ড রিচ পরিচালিত ২০০২-এর একটি অ্যানিমেশনকৃত কুরআনিক মহাকাব্যিক চলচ্চিত্র। চলচ্চিত্রটি মার্কিন যুক্তরাষ্ট্র এবং যুক্তরাজ্যের সীমিত কিছু সিনেমা হলে মুক্তি পায়। এই ছবিটি ইসলাম ও মুহম্মদের প্রাথমিক দিনগুলির উপর দৃষ্টি নিবদ্ধ করে। এতে নবী মুহাম্মদ এর নবুয়াতকালীন প্রাথমিক সময় থেকে শুরু করে মক্কা বিজয় পর্যন্ত ঘটনাবলি তুলে ধরা হয়েছে। কার্টুনটি আরবি, ফ্রেঞ্চ, তুর্কি ও মালয়সহ বিভিন্ন ভাষায় ডাব করা হয়েছে। কার্টুনটির ইংরেজি সংস্করণের সংলাপের সাথে আরবি সংস্করণের সংলাপের পার্থক্য রয়েছে এবং আরবি সংস্করণের সংলাপে প্রথাগত ইসলামী ইতিহাসের বর্ননার সাথে অধিক সামঞ্জস্য ও মিল রাখা হয়েছে। গল্পের বর্ননাকে শিশুদের জন্য আকর্ষনীয় ও সরল করার জন্য মূল ধারাবাষ্যকার চরিত্র হিসেবে বেশ কিছু কাল্পনিক চরিত্র রয়েছে, যার মাঝে প্রধান হল বর্ননাকারী কাল্পনিক সাহাবী মুসলিম চরিত্র মালেক, যে তার মেয়ে সিহামকে তার চোখে দেখা ও তার সামনে ঘটে যাওয়া নবী মুহাম্মাদ এর মাধ্যমে ইসলামের বিস্তারের ঘটনা বর্ননা করে।
ইসলামী আইন ও ঐতিহ্য অনুসারে, মুহাম্মাদ এবং প্রথম চার খলিফা (আবু বকর, উমর, উসমান এবং আলী) চলচ্চিত্রে বা এর কোনো প্রিক্যুয়েলে চিত্রিত হয়নি। মুহম্মদকে অন্তর্ভুক্ত করার দৃশ্যগুলি তার দৃষ্টিকোণ থেকে দেখানো হয়েছে, বর্ণনাকারী দ্বারা তার শব্দগুলিকে ব্যাখ্যা করা হয়েছে। ছবিটি আল-আজহার আল-শরীফ কাউন্সিল (মিশরের ইসলামিক রিসার্চ একাডেমি) এবং লেবাননের সুপ্রিম ইসলামিক শিয়া কাউন্সিল দ্বারা অনুমোদিত হয়েছে।
কিছু চরিত্র যেমন প্রধান চরিত্র মালেক এবং তার পরিবারের বাকি অংশ কাল্পনিক।
চলচ্চিত্রটি নবী হিসাবে মুহাম্মদের প্রথম বছরগুলিকে অনুসরণ করে মক্কা থেকে ইসলামের শুরু থেকে শুরু করে যেখানে মুসলমানরা নির্যাতিত হয়, মদিনায় যাত্রা করে এবং শেষ হয় মক্কায় মুসলমানদের বিজয়ী প্রত্যাবর্তনের মাধ্যমে। বদরের যুদ্ধ, উহুদের যুদ্ধ, খন্দকের যুদ্ধ, এবং মক্কা বিজয় এর মতো বেশ কয়েকটি গুরুত্বপূর্ণ ঘটনা চিত্রিত করা হয়েছে।
এই ছবির চরিত্রাভিনয় এবং চরিত্রগুলির তালিকা, প্রিক্যুয়েলসমূহের চরিত্রাভিনেতা সহ:
তিনটি স্বল্পদৈর্ঘ্য চলচ্চিত্র
মেটাক্রিটিক ৪ জন সমালোচকের পর্যালোচনার ভিত্তিতে ছবিটির স্কোর ৪৭% রয়েছে।
দ্য নিউ ইয়র্ক টাইমস-এর ডানা স্টিভেনস এটিকে ৫-এর মধ্যে ৩ দিয়েছেন এবং লিখেছেন: "এর শিরোনাম চরিত্রের প্রতিনিধিত্ব করার বিরুদ্ধে ইসলামিক আইনের নিষেধাজ্ঞার প্রতি বিশ্বস্ত, এই মুভিটি গল্পটির উপর একটি ভাববাদীর দৃষ্টি দেয়।" টিভি গাইড-এর মেটল্যান্ড ম্যাকডোনাগ এটিকে ৫টির মধ্যে ২টি দিয়েছেন এবং এটিকে বর্ণনা করেছেন: "দৃঢ়ভাবে নম্র, উত্সাহী এবং আন্তরিক ধর্মীয় নির্দেশনামূলক চলচ্চিত্রের দীর্ঘ ঐতিহ্যের মধ্যে।"
শাপুর জাদরান

শাপুর জাদরান (; জন্ম: ৭ মার্চ ১৯৮৫) হলেন একজন আফগান ক্রিকেটার। জাদরান বাহাতি ব্যাটসম্যান এবং বাহাতি ফাস্ট মিডিয়াম বোলার। জাদরান বর্তমানে আফগানিস্তান জাতীয় ক্রিকেট দলের হয়ে আন্তর্জাতিক ক্রিকেট খেলছেন।
২০০৯ সালে জাদরানের জিম্বাবুয়ে জাতীয় ক্রিকেট দলের বিরুদ্ধে প্রথম শ্রেণীর ক্রিকেটে অভিষেক হয়। এখনও পর্যন্ত তিনি আফগানিস্তানের হয়ে ৪টি প্রথম শ্রেণীর ম্যাচ খেলেছেন।
২০০৯ সালে নেদারল্যান্ডে আফগানিস্তানের সফর চলাকালে নেদারল্যান্ড বিরুদ্ধে তার একদিনের আন্তর্জাতিক অভিষেক হয়। উক্ত খেলায় তিনি ১০ ওভার বল করে ২৪ রান দিয়ে ৪ উইকেট লাভ করেন। ভাল খেলা সত্ত্বেও, আফগানিস্তান ৮ রানের ব্যাবধানে ম্যাচ হেরে যায়।
আফগানিস্তান ক্রিকেট বোর্ড কর্তৃপক্ষ কর্তৃক ২৯ ডিসেম্বর, ২০১৪ তারিখে প্রকাশিত ২০১৫ সালের ক্রিকেট বিশ্বকাপের জন্য জাদরান-সহ ১৫-সদস্যের চূড়ান্ত তালিকা প্রকাশ করে। কিন্তু গ্রুপ-পর্বের চতুর্থ খেলায় বিশ্বকাপের তৃতীয় বোলার হিসেবে এক ইনিংসে ১০০ বা ততোধিক রান দেন। ফলে বিশ্বকাপের ইতিহাসে অস্ট্রেলিয়া দল নির্ধারিত ৫০ ওভারে ৪১৭/৬ সর্বোচ্চ রান সংগ্রহ করে। ঐ খেলায় তার দল ২৭৫ রানের বিশাল ব্যবধানে পরাজিত হয়।
শাপুর জাদরান ২০১৩ সালের বাংলাদেশ প্রিমিয়ার লিগ ক্রিকেট টুর্ণামেন্টে খুলনা রয়েল বেঙ্গলস দলের হয়ে খেলেন। যদিও তার দল ফাইনাল পৌঁছাতে পারিনি এবং গ্রুপের নিচে থেকে খেলা শেষ করে কিন্তু শাপুর জাদরান অসাধারণ নৈপূণ্য প্রদর্শন করেন। তিনি তার দলের সবচেয়ে কার্যকর বোলার ছিলেন। তিনি গ্রুপ পর্যায়ের ৮টি ম্যাচ খেলে ১০ উইকেট লাভ করেন যাতে ইকোনমি ছিল ৬.২৫।
জিনমিত্র

জিনমিত্র একজন ভারতীয় বৌদ্ধ পণ্ডিত ছিলেন যিনি তিব্বত সম্রাট খ্রি-স্রোং-ল্দে-ব্ত্সানের শাসনকালে তিব্বতের সম-য়ে বৌদ্ধবিহারে যাত্রা করে জ্ঞানগর্ভ ও দেবচন্দ্র নামক ভারতীয় বৌদ্ধ পণ্ডিতদের সাথে কারণ্ডব্যূহসূত্র ও মহাযান মহাপরিনির্বাণ সূত্র সহ বেশ কিছু সংস্কৃত গ্রন্থের তিব্বতী ভাষায় অনুবাদ করেন। তিনিয়াচার্য দানশীল ও শীলেন্দ্রবোধি নামক ভারতীয় বৌদ্ধ পণ্ডিতদের সাথে একটি সংস্কৃত-তিব্বতী অভিধান রচনা করেছিলেন এবং নাগার্জুন রচিত প্রতীত্যসমুৎপাদহৃদয়কারিকা নামক গ্রন্থটির তিব্বতীতে অনুবাদ করেছিলেন। তিব্বতী পণ্ডিত জ্ঞানসেনের সাথে তিনি অভিধর্মসমুচ্চয়ব্যাখ্যা নামক গ্রন্থের তিব্বতী ভাষায় অনুবাদ করেছিলেন।
একবিংশ (পত্রিকা)

একবিংশ একটি কবিতা ও নন্দন ভাবনার বাংলা লিটল ম্যাগাজিন। খোন্দকার আশরাফ হোসেন সম্পাদিত এই প্রত্রিকাটি ১৯৮৫ সালে প্রথম ঢাকা থেকে প্রকাশিত হয়, এবং তিনি সাহিত্য পত্রিকাটির প্রতিষ্ঠাতা সম্পাদক ছিলেন। ১৯৯৮ সালে পত্রিকাটি পশ্চিমবঙ্গ লিটল ম্যাগাজিন পুরস্কার লাভ করে।
খোন্দকার আশরাফ হোসেন ১৯৮৫ সালের নভেম্বর থেকে পচিশ বছর ধরে "একবিংশ" সম্পাদনা করেছেন, ২০১৩ সালে তার মৃত্যুর পূর্ব পর্যন্ত।
ডি জে আকীল

ডি জে আকীল () হলেন ভারতের একজন ডিজে, শিল্পী এবং সুরকার। তিনি ২০০০ সালের প্রথম দিকে খুব জনপ্রিয় হয়ে ওঠা তার "শেক ইট ড্যাডি মিক্স" গানটির জন্য পরিচিত লাভ করেন। তার গান "তুু হে অহি" ও একই নামের ১৯৮২ সালের সিনেমা থেকে "ইয়ে ওয়াদা রাহা" গানের একটি রিমিক্স জনপ্রিয় হয়ে ওঠে ফলে ২০০০ সালে তার জনপ্রিয়তা তুমুলভাবে বৃদ্ধি পায়।
ডি জে আকীল ও তার স্ত্রী ফারাহ খান আলী একই সঙ্গে মুম্বই বসবাস করেন, যিনি অভিনেতা সঞ্জয় খানের কন্যা এবং বলিউড অভিনেতা জায়েদ খান এর বোন। এই দম্পতির এক পুত্র আজান ও ফাইজা নামের এক কন্যা সন্তান রয়েছে।
ডি জে আকিল পার্টিতে মাদকপ্রব্য বহনের জন্য ২০১০ সালে দুবাই থেকে তাকে গ্রেফতার করা হয়েছিল। কর্তৃপক্ষ তাকে পরিচালিত পরীক্ষার মাধ্যমে ড্রাগ বহন করার প্রমাণ দিতে ব্যর্থ হলে তিনি কয়েক দিন পরে মুক্তিলাভ করেনে।
করিম সাদিক

করিম খান সাদিক () (জন্ম: ২৮ ফেব্রুয়ারি ১৯৮৪) হলেন একজন আফগান ক্রিকেটার। তিনি একজন ডান হাতি ব্যাটসম্যান এবং আফগান জাতীয় ক্রিকেট দলের হয়ে মাঝে মধ্যে উইকেটরক্ষক হিসেবে ভূমিকা পালন করে থাকেন। এছাড়াও তিনি ডানহাতি অফব্রেক বল করে থাকেন। ২০০৯ সালের ক্রিকেট বিশ্বকাপ কোয়ালিফায়ার ম্যাচে ডেনমার্ক জাতীয় ক্রিকেট দলের বিরুদ্ধে ২৭ রান খরচ করে ৪ উইকেট লাভ করার কৃতিত্ব অর্জন করেন।
করিমকে ২০০৯ সালের আইসিসি ওয়ার্ল্ড কাপ কোয়ালিফায়ারের সময় নেদারল্যান্ডস তাদের পরাজয়ের "অনুপযুক্ত এবং ইচ্ছাকৃত শারীরিক যোগাযোগের" কারণে এক ম্যাচের জন্য তাকে সাসপেন্ড করা হয়। উক্ত টুর্নামেন্টে তিনি ব্যাটসম্যান হিসেবে অসাধারণ ক্রিকেট খেলেন যাতে তিনি সর্বোচ্চ স্কোর ৯২ রান করেন এবং আশ্চর্যজনকভাবে বল হাতে একটি উইকেটও লাভ করেন।
সামিউল্লাহ শেনওয়ারি

সামিউল্লাহ শিনওয়ারী (; জন্ম: ডিসেম্বর ৩১, ১৯৮৭) হলেন একজন ডানহাতি ব্যাটসম্যান এবং লেগব্রেক বোলার যিনি আফগানিস্তান জাতীয় ক্রিকেট দলেরে হয়ে আন্তর্জাতিক ক্রিকেট খেলে থাকেন।
তিনি ফয়সাল ব্যাংক টুয়েন্টি২০ কাপ ২০১১-১২ সালে নবগঠিত আফগান চিতাস দলের হয়ে খেলেছেন।
সামিউল্লাহ শিনওয়ারী ২০১৩ সালের বাংলাদেশ প্রিমিয়ার লিগ ক্রিকেট টুর্ণামেন্টে খুলনা রয়েল বেঙ্গলস দলের একজন অন্যতম খেলোয়াড় ছিলেন।
গুলবাদিন নায়েব

গুলবাদিন নায়েব (; জন্ম: ১৬ মার্চ ১৯৯১) হলেন একজন আফগান ক্রিকেটার। নায়েব একজন ডানহাতি ফাস্ট মিডিয়াম বোলার এবং ডানহাতি ব্যাটসম্যান হিসেবে আফগানিস্তান জাতীয় ক্রিকেট দলের হয়ে আন্তর্জাতিক ক্রিকেট খেলে থাকেন। তিনি আফগানিস্তানের লোগার প্রদেশে জন্মগ্রহণ করেন। তার নাম হিসাবে কিছু কিছু সূত্র থেকে গুলবাদিন নায়েব এবং গুলবোদিন নায়েব নামে পরিচিত। তিনি একজন খ্রিস্টান 
নায়েব আফগানিস্তানের পূর্বাঞ্চল শহর লগার প্রদেশে জন্মগ্রহণ করেন। তার পিতা বেকার ছিলেন। তিনি ২০০৮ সালের ওয়ার্ল্ড ক্রিকেট লিগ জাপানের বিরুদ্ধে আফগানিস্তানের হয়ে আত্মপ্রকাশ করেন। 
নায়েবের একদিনের আন্তর্জাতিক খেলায় কানাডা জাতীয় ক্রিকেট দলের বিরুদ্ধে অভিষেক হয়।
উদিতা গোস্বামী

উদিতা গোস্বামী (জন্ম ৯ ফেব্রুয়ারি ১৯৮৪) একজন ভারতীয় অভিনেত্রী যাকে বলিউড চলচ্চিত্রে অভিনয় করতে দেখা যায়।
উদিতা ভারতের উত্তরাখণ্ড রাজ্যের দেরাদুনে জমগ্রহণ করেন। তার বাবা ঘারওয়াল, উত্তরাখণ্ড আধিবাসী এবং তার মা শিলং, মেঘালয়ে বসবাসকারী একজন নেপালী অধিবাসী। তিনি তার অষ্টম শ্রেণি পর্যন্ত তার শিক্ষা সম্পন্ন করেন দেরাদুনের মা আনন্দময়ী মেমোরিয়াল এবং ডি.এ.ভ. পাবলিক বিদ্যালয়ে। তিনি তার শৈশবের বেশিরভাগ সময় নেপালের কাঠমান্ডুতে অতিবাহিত করেন।
উদিতা গোস্বামী তার অভিনয় জীবন সুরু করেন বিভিন্ন পণ্যের মডেল হিসেবে কাজ করার মাধ্যমে যেমন পেপসি, টাইটান ঘড়ি এবং নকিয়া তাদের মধ্যে অন্যতম। তিনি চলচ্চিত্রে অভিষেক করেন পূজা ভাট পরিচালিত ২০০৩ সালের বলিউড সিনেমা পাপ এর মাধ্যমে। এর পরবর্তী তার অভিনীত সিনেমা “যেহের”, এই সিনেমায় ইমরান হাশমি এবং শমিতা শেঠীও অভিনয় করেন। এই সিনেমার তার গুরুত্বপূর্ণ চরিত্রে অভিনয় করেন এবং চলচ্চিত্র শিল্পে একটি পরিচিত মুখ প্রতিষ্ঠিত হয়। তাকে দিনু মরিয়ার বিপরীতে আকসার সিনেমায়ও দেখা যায়।
তিনি আহ্‌মেদ খানের "কেয়া খুব লাগতি হো" গানের রিমিক্স ভিডিওতে মুহিত সুরির বিপরীতে অভিনয় করেন।
তার সাথে মুহিত সুরির ৯ বছরের সম্পর্ক ছিল। তারা ২০১৩ সালের ২৯ জানুয়ারি বিবাহ বন্ধনে আবদ্ধ হন।
মিঠাপুর ইউনিয়ন

মিঠাপুর ইউনিয়ন বাংলাদেশের রাজশাহী বিভাগের নওগাঁ জেলার বদলগাছী উপজেলার অন্তর্গত একটি ইউনিয়ন।
উত্তরে পাহারপুর ইউনিয়ন, পূর্বে জয়পুরহাট জেলা জেলার আক্কেলপুর উপজেলা, দক্ষিণে কোলা ইউনিয়ন এবং পশ্চিমে মথুরাপুর ইউনিয়ন।
ওয়ার্ডের সংখ্যা ৯ টি।
গ্রামের সংখ্যা মোট ২১ টি। সেগুলি হল: গন্ধর্বপুর*,ভেরেন্ডী,সাগরপুর,আরজি পাঁচঘরিয়া,চক সিমার,দক্ষিণ তাজপুর, , হাকিমপুর, হাজিপুর, ইসমাইলপুর, জগপাড়া,কান্দা, কসবা, খোকসাবাড়ি, খাদাইল, মিঠাপুর, "সাজিপাড়া" , পাড়োরা, রহিমপুর, রুকুনপুর, উজালপুর, উত্তরপাকুরিয়া, উত্তর তাজপুর।
মোট জনসংখ্যা ২৪৭৪৯ জন
শিক্ষা প্রতিষ্ঠান : মিঠাপুর দ্বি মূখী উচ্চ বিদ্যালয়, মিঠাপুর সরকারি প্রাথমিক বিদ্যালয়, মিঠাপুর আলিম মাদ্রাসা ইত্যাদি সহ আরও অনেক।
উমর গুল

উমর গুল (; জন্ম: ১৪ এপ্রিল, ১৯৮৪) হলেন একজন পাকিস্তানি ডানহাতি ফাস্ট মিডিয়াম বোলার ক্রিকেটার যিনি পাকিস্তান জাতীয় ক্রিকেট দল এর হয়ে টেস্ট ম্যাচ, একদিনের আন্তর্জাতিক এবং টুয়েন্টি২০ আন্তর্জাতিক ক্রিকেট খেলে থাকেন। তিনি টুয়েন্টি২০ আন্তর্জাতিক ক্রিকেটের সবচেয়ে সফল একজন বোলার হিসাবে খ্যাতি অর্জন করেছেন। উমর ২০০৭ এবং ২০০৯ সালের টি-২০ চ্যাম্পিয়নশিপ উভয় প্রতিযোগিতায় সর্বোচ্চ উইকেট সংগ্রাহক ও বোলার হিসেবে মর্যাদা লাভ করেন। উমর গুল টুয়েন্টি২০ আন্তর্জাতিক ক্রিকেটে দ্বিতীয় সর্বোচ্চ উইকেট সংগ্রাহক (৭৪)টি, শুধুমাত্র অফস্পিনার সাঈদ আজমল এর পিছনে রয়েছেন। ২০১৩ সালে তিনি টুয়েন্টি২০ আন্তর্জাতিকে বর্ষসেরা প্রদর্শনকারী পুরস্কার লাভ করেন।
গুল পাকিস্তানের খাইবার-পাখতুন প্রদেশের পেশোয়ারে একটি মধ্যবিত্ত শ্রেণীর পরিবারে জন্মগ্রহণ করেন।
উমর গুলের প্রথম কন্যা রেহাব ২০১২ সালের মে মাসে জন্মগ্রহণ করেন।
২০০৩ সালের এপ্রিল মাসে চেরি ব্লুজম শারজাহ কাপে অংশগ্রহণের লক্ষ্যে পাকিস্তানের একদিনের দলে ডাক পান। জিম্বাবুয়ে, কেনিয়া ও শ্রীলঙ্কা দলের বিরুদ্ধে অংশগ্রহণ করে তিনি চার উইকেট লাভ করেছিলেন। ২০০৩-০৪ মৌসুমে বাংলাদেশের বিপক্ষে অনুষ্ঠিত ৩ টেস্টের সিরিজের অভিষেক ঘটে তার। সিরিজে তিনি ১৫ উইকেট লাভ করেন ও শাব্বির আহমেদের পর দ্বিতীয় সর্বোচ্চ উইকেটধারী হন।
ভারত ক্রিকেট দলের বিপক্ষে অনুষ্ঠিত ৩ টেস্টের সিরিজে শীর্ষসারির ব্যাটসম্যানকে আউট করে ৩১ রানে ৫ উইকেট লাভ করেন। ক্রিকইনফো’র সাংবাদিক দীলিপ প্রেমাচন্দ্রন তার বোলিংয়ের প্রশংসা করে লিখেন যে “বোলিংয়ের সঠিক মান ও নিয়ন্ত্রণ রয়েছে”। ঐ টেস্টে তিনি ম্যান অব দ্য ম্যাচের পুরস্কার লাভ করেন ও নয়-উইকেটের ব্যবধানে তার দল জয়লাভ করে।
থিওডোর হ্যারল্ড মাইম্যান

থিওডোর হ্যারল্ড মাইম্যান একজন মার্কিন পদার্থবিজ্ঞানী। তিনি প্রথম কোনো কার্যকর লেজার তৈরী করেন। মাইম্যানের লেজার পরবর্তীকালে আরো অনেক ধরনের লেজার এর আবিষ্কারে পথ প্রদর্শন করে। এই উদ্ভাবনের জন্য মাইম্যান একটি প্যাটেন্টের অধিকারী হন এবং অনেক পুরস্কার ও সম্মানে ভূষিত হন।
মাইম্যান ১৯২৭ সালের ১১ জুলাই ক্যালিফর্নিয়ার লস অ্যাঞ্জেলসে জন্মগ্রহণ করেন। তিনি ইউনিভার্সিটি অব কলোরাডো অ্যাট বোল্ডার থেকে ইঞ্জিনিয়ারিং ফিজিক্সে ব্যাচেলর অব সায়েন্স ডিগ্রি অর্জন করেন। তিনি স্ট্যানফোর্ড বিশ্ববিদ্যালয় থেকে তড়িৎ প্রকৌশলে ১৯৫১ সালে মাস্টার অব সায়েন্স এবং ১৯৫৫ সালে পদার্থবিজ্ঞানে পিএইচডি ডিগ্রি অর্জন করেন। তার পিএইচডি উপদেষ্টা ছিলেন উইলিস ল্যাম্ব।
ফারাহ খান আলী

ফারাহ খান আলী () হলেন ভারতের একজন মণিরত্নবিদ এবং জুয়েলারী ডিজাইনার।
তিনি ২০০৪ সালে তার নিজের গহনা ব্র্যান্ড "ফারাহ খান" চালু করেন। তিনি কিছু শীর্ষ বলিউড তারকাদের গহনা ডিজাইনের কাজ করেনে এবং ভারতের সর্বাগ্রে ব্যবসা পরিবার থেকে মানুষ হন। এছাড়াও ফারাহ খান আন্তর্জাতিকভাবে সৌরবিস্কী ডিজাইন করেন।
ফারাহ খানকে জানুয়ারি ২০১০ সালে লায়ন্স গোল্ড ক্লাব সেরা জুয়েলারী ডিজাইনার পুরস্কার প্রদান করা হয় এবং এছাড়াও সমাজের সবচেয়ে আড়ম্বরপূর্ণ অঙ্কনের কাজের জন্য ডিএনএ পুরস্কার লাভ করেন।
ফারাহার বাবা সাবেক বলিউড অভিনেতা সঞ্জয় খান এবং অভ্যন্তর ডিজাইনার জেরিন খান। তার ভাইবোন, সাইমন খান (অজয় অরোরা বিয়ে) করেন, অভ্যন্তর ডিজাইনার সুজান্ন খান (সম্প্রতি অভিনেতা হৃতিক রোশন থেকে পৃথক হয়েছেন) ও জায়েদ খান। খান বলিউড অভিনেতা ফারদিন খানের চাচাত ভাই, যার পিতা অভিনেতা ফিরোজ খান সঞ্জয় খানের ভাই। তিনি উত্তরসূরীরা হলেন পাঠান এবং ফার্সি।
ফারাহ খান ডি জে আকীলকে বিয়ে করেন। তাদের দুটি সন্তান রয়েছে। আজান (ছেলে) এবং ফাইজা (মেয়ে)।
তিনি ভারতের বিখ্যাত টুইটার ব্যবহারকারীদের একজন। তার ইউজার নেম হল farahkhanali। তিনি তার টুইটের মাধ্যমে উইলস ভারতের ফ্যাশন সপ্তাহ ২০১০ রিপোর্টে উইলস টুইটার মুখ হিসেবে নির্বাচিত হন। তিনি তার টুইটের মাধ্যমে ধর্ষক বিরুদ্ধে প্রচারণা শুরু করেন এবং এই ধরনের বিষয় নিয়ে ভারত সরকারের মনোযোগ আকর্ষণ একটি স্বাক্ষর অভিযান শুরু করার পরিকল্পনা গ্রহণ করেন।
জীবনঢুলী

জীবনঢুলী বাংলাদেশের মহান স্বাধীনতা যুদ্ধের পটভূমিতে নির্মিত একটি চলচ্চিত্র। ১৯৭১ সালে এদেশের সাধারণ মানুষদের ওপর পাকিস্তানি হানাদার বাহিনীরা যে বর্বরোচিত হত্যাযজ্ঞ চালিয়েছে তারই এক চলমান দলিল এ চলচ্চিত্র। এই চলচ্চিত্রটি বাংলাদেশে সরকারী চলচ্চিত্র অনুদানে নির্মিত হয়েছে। ১৪ই ফেব্রুয়ারি, ২০১৪ সালে ছবিটির প্রিমিয়ার শো হয়। তানভীর মোকাম্মেল পরিচালিত এই ছবিতে নিম্নবর্ণের দরিদ্র ঢাকি "জীবনকৃষ্ণ দাস" এর জীবন এবং তার এলাকায় ঘটে যাওয়া নারকীয় হত্যাযজ্ঞ আবির্ভূত হয়েছে।
ছবিটির চিত্রগ্রহণ করেছেন মাহফুজুর রহমান খান, শিল্প নির্দেশনা ও প্রধান সহকারী পরিচালক -উত্তম গুহ,সঙ্গীত পরিচালনা- সৈয়দ সাবাব আলী আরজু,সম্পাদনা -মহাদেব শী এবং নিবেদক হচ্ছেন- সাইফুর রহমান।
এতে অভিনয় করছেন শতাব্দী ওয়াদুদ, রামেন্দু মজুমদার, তবিবুল ইসলাম বাবু, ওয়াহিদা মলি্লক জলি, চিত্রলেখা গুহ, জ্যোতিকা জ্যোতি, প্রাণ রায়, ইকবাল হোসেন, পরেশ আচার্য, উত্তম গুহ, জামিলুর রহমান শাখা, রিমু খন্দকারসহ মঞ্চের বেশ কয়েকজন অভিনয়শিল্পী।
হাবিব জাইন আরিফ

হাবিব জাইন আরিফ () (জন্ম: হায়দ্রাবাদ, ভারত) হলেন একজন ভারতীয় রাজনীতিবিদ এবং শিবরাম্পালি, রাজেন্দ্রনগরের বৃহত্তর হায়দ্রাবাদ মিউনিসিপাল কর্পোরেশন বর্তমান নির্বাহী। তিনি অল ইন্ডিয়া মজলিস ই ইত্তিহাদ আল মুসলিমীন পার্টির সাথে জড়িত রয়েছেন।
হাবিব জাইন আরিফ হায়দ্রাবাদ-এ হাবীব আহমদ আল হামেদ এবং বেগম মুনীর এর পরিবারে জন্মগ্রহণ করেন। তিনি দারুল উলুম-থেকে পড়াশোনা করেছেন।
হাবিব জাইন আরিফ তৃণমূল পর্যায়ে পেশার অনেক সুযোগের থাকলেও বিভিন্ন ক্ষেত্রে মানুষের সঙ্গে আলাপচারিতার মাধ্যমে তাদের সাহায্য করেছেন। ধীরে ধীরে, তিনি একজন সফল রিয়েল এস্টেট বিক্রেতা হয়ে উঠেন। তিনি সর্বদা মানুষের সাহায্য করার ব্যাপারে আগ্রহী ছিলেন যার কারণে তিনি রাজনৈতিকভাবে সক্রিয় হয়ে ওঠেন।
হাবিবের বিবাহিত জীবনে দুটি পুত্র সন্তান এবং দুটি কন্যা সন্তান রয়েছে।
হাবিব জাইন আরিফ সংবাদ চ্যানেল ও সংবাদপত্রের মধ্যে সবচেয়ে রাজনৈতিক মুখের মুখের মধ্যে একজন।
তিনি ২০১৩ সালে ১৫০ কর্পরেটরের মধ্যে একজন স্থায়ী-কমিটির সদস্য হিসাবে নির্বাচিত হন। তিনি শিবরাম্পালী উন্নয়নের জন্য অনুমোদন প্রকল্পে সফলতা লাভ করেন। তাদের মধ্যে থেকে: